PAȘI PRINTRE GÂNDURI 


Hortensia Boroniceanu 


Afară fulgere incandescente tăiau cerul 
plumburiu, cutremurându-i temelia cu tunete, ce 
pentru o clipă îmi tăiau respiraţia. 

Norii speriaţi scăpau găleți întregi de apă. 

Pământul îşi zgribulea pielea, barând pe 
cât putea biciul nemilos al stropilor ce-l invadau. 
Stropi reci, stropi mari, stropi de ploaie furioasă. 

Şedeam în pat, lăsându-mă în voia 
amintirilor, bucuroasă că în sfârşit de această 
dată, timpul era părtaş cu mine. 

Aşa-i, le alungam cândva, nu aveam timp 
de ele. Acum însă, timpul, scăpat de sub 
presiunea grijilor se rarefiase, permițându-mi 
această plăcere. 

Plăcere! Plăcere zic eu? Ce am oferit în 
schimbul ei? Ce? 

- Tinereţea, m-a săgetat imediat un gând, 
amintindu-mi că mâncam din anii 
pensiei. 

- Am îmbătrânit, deci! Am conchis 

repezit. 

z A,.... nu, n-ai îmbătrânit, m-a consolat 

imediat gândul, încercând a-mi 
diminua dezamăgirea. 


: Oare!? I-a să văd 


Şi mă puse cornutul,..altfel nu am cum să-i spun, 


să mă îndrept ţanţoşă spre oglindă. 


- Au! Eu sunt! Sunt eu? Doamne, 
cine eşti femeie? Cine eşti tu? Şi,.... 


Ce mă priveşti aşa mirată 
Din a oglinzii față? 
Ce vrei să spui? 
Că eu, sunt tu? 
Sunt cea adevărată? 


Nu vreau să cred 
Nu-i de crezut 
Asemenea schimbare. 
Tristețea din privirea ta 
Mă sperie, mă doare! 


Hai spune-mi, cine a distrus 
Selipirea tinereţii? 
Şi frăgezimea mi-a schimbat 
Cu haina bătrâneţii? 


Eşti mută! Nu ştii să vorbeşti! 
Stai ţeapănă şi dură 
Insinuând să răsfoiesc 
Anii din bătătură? 


Să stau pe prispa gândului 
Să-mi răscolesc simţirea 
Să pritocesc clipă cu clipă 
Să-ţi înţeleg privirea? 


Şi dacă-n fine o —nţeleg 
Pun întrebări deşarte, 
Ce ţine curgerea pe loc 
Și mersul mai departe? 


Aşa mă-ndemni, 
Aşa-m să fac. 
M-aşez pe cugetare 
Şi poate n-am să mai regret 
Nimicuri trecătoare. 


Doamne, Doamne, când am îmbătrânit 
aşa? Undea rămas chipul acela drăgălaş? Unde-i 
zâmbetul nevinovat? Unde-i sclipirea şugubeaţă 
din ochi? Unde? Când a început erodarea? Când 
s-au adunat ridurile? Când? 

- Când?...Poate,... poate atunci cândva, 
poate de atunci,...mi-a sugerat gândul. 


- Atunci,......cândva,... zici. 

- Da. Deschide cămara cu amintiri. Nu 
asta vroiai? Sânt acolo şi bune şi rele. 

- Zici tu? 

- Zic 


Am pis ştamp..la, mi-am auzit inversiunea 
literelor şi-am înlemnit. 

Doi ochi exageraţi de mici, nasturi negrii, 
plutind haotic prin laptele ajurat de gene scurte, 
întunecate, s-au ridicat leneşi asupra-mi. 

Se chinuiau din răsputeri să-şi strunească 
lunecuşul incoerent al direcţiei, încercând astfel 
cu tot dinadinsul să-şi exprime părerea. 

- Nu-i nimic, se mai întâmplă, spuneau ei. 


Priveam şi nu credeam. Nasul uşor coroiat 
îşi prelungea nările lamelate, până peste linia 
concavă a unor buze desenate în fir purpuriu. 
Barba ascuţită, ieşea la atac. 

Doamne, unde-s mustăţile!? Mă înghiontea 
un gând năstruşnic. Şi coada? Coada unde-i? A 
continuat el, văzându-se în faţa acestei bizarerii a 
naturii, ce semăna mai mult a drac, decât a om. 

Discret, privirea mi s-a furişat cercetătoare pe 
după scaun, doar, doar va zări un crâmpei cât de 
mic din coada făpturii. Nimic însă. 

Stranie, stranie combinaţie omenească, mi-am 


zis, vizibil impresionată. 
- Ia loc pe scaun, am auzit o voce plăcută 
de bariton şi nu te mai holba aşa la mine, de 
parcă a-i fi văzut pe dracul. Se mai întâmplă, 
se mai întâmplă să 
greşească omul. De vină-i emotia sau 
poate înfăţişarea mea. Câţi ani ai? 

- 17. 

- Şi.....de ce nu eşti la şcoală? 

- Am renunțat. 

- Bravo ţie. Bine, bine, linişteşte-te, nu 

- te justifica. E inutil. 

- L-a ce liceu ai învățat? 

- Liceul de fete,.... 

- Bun, bun liceu, foarte bun. 

- Da. Am intrat pe bază de medie. Au 
fost doar trei clase în acel liceu. Alte... 

- Bine, opreşte-te....ţi-am scris pe cerere 

*De acord * Am un post liber l-a 
Serviciul contabilitate - Calcul de salarii. 

- Vă... 

- Stai, stai, nu te grăbi. E şi o condiţie. 
Îţi urmezi liceul la seral sau fără 
frecvenţă. Tu alegi. Voi ţine legătura 
cu secretara liceului. Ai înțeles? Nu-mi 
faci probleme. 

- Nu. 

- Luni la ora 7 dimineața, te prezintți la 


serviciu. 
- Da. 
- Du-te acum, am de lucru. 


Am ieşit. Picioarele îmi tremurau, mâinile 
îmi tremurau, tot corpul îmi tremura. Eram total 
zăpăcită. Nu ştiam ce să fac. Să mă bucur mai 
întâi pentru faptul că în sfârşit am găsit un loc de 
muncă sau să accept ca pe o minune 
dumnezeiască împletirea aceea dintre corp şi 
suflet al omului acela, ce în câteva cuvinte îmi 
trasase linia viitorului. 

Dar vocea,....ce voce avea! Când 
a deschis gura, parcă aveam în faţa mea un înger, 
nu un drac. Chipul lui, acel chip urât, nu mai 
exista. 

Când mă gândesc câte refuzuri şi câte 
insinuări impertinente am suportat până să ajung 
la el, la acest suflet divin ce locuia într-un corp, 
.... ce te pufnea râsul la prima vedere. Ori cum, 
indiferent cum arăta, aşa om, nu găseşti pe toate 
cărările. 


Din gând în gând din pas în pas am ajuns 
în faţa porţii mele. 

-  Sărut mâna, mamă. Am găsit de lucru. 

- Unde? 

- L-a Uzina 23 August. 


-  Da!,...ce ai vrut, ai găsit. 

- Ce era să fac? Spune şi tu? 

- Să fi mers la şcoală. 

-  Da!....nu tu pacheţel, nu tu 
uniformă. M-am săturat să port 
îmbrăcăminte de împrumut. Noroc 
cu prietena lui nenea. 

-  Suferea-i puţin dar avea-i liceu. 

-  Şiaşa,osăam. 

- Cum? 

- M-a angajat cu această condiţie. 

- Adică? 

- Să continui liceul la seral sau fără 
frecvenţă. 

- Serios! 

- Da. 

- Om de omenie, mamă. Ai întâlnit în 

sfârşit, un om de omenie. Are copii? 

- E, asta-i bună! De unde să ştiu! 

- Are sigur. 

- Poate. 


Ce fericire a fost atunci pe mine, ce 
mulțumită eram. Se pulverizase cât a-i zice peşte 
fostele colege de clasă. Colege îmbrăcate în bluze 
albe ca neaua, brodate manual şi fuste din cea 
mai fină stofă. Cu pantofi din piele şi toculeț cui, 
ciorapi transparenti cu dungă şi talon la spate. 


Se pulverizase şi sentimentul meu de 
inferioritate față de situaţia lor materială, situaţie 
pe care ele o accentuau printr-un comportament 
arogant, compătimitor. 

Mă priveau ironic şi-mi arătau clar unde 
îmi este locul. 

Învăţam bine dar sentimentul de 
excomunicare a fost mai puternic. M-am retras, 
nu i-am făcut faţă. 

Pe parcursul vieţii, aceste sentimente ce-mi 
brăzdau trupul şi sufletul, sentimente ce se 
amplificau peste muchia realului uneori, 
alunecând deseori spre partea negativă, m-au 
făcut să pierd multe oportunități. 

Felul meu de a fi, mă duşmănea. Mă stopa 
când mi-era lumea mai dragă. 

Emoţia îmi sugruma coardele vocale. 
Gândeam mult, dar nu reuşeam să redau verbal 
nici jumătate. 

Existau în mine talente ascunse, văzute clar 
de cei din jur. Ei bine, nu au putut fi exploatate 
în favoarea mea, cu toate insistenţele lor, cu toată 
intervenţia lor concretă. 

Unul singur de care am profitat a fost 
curajul. Curajul de a da la spate neîmplinirile, 
nerealizările momentane. Dârzenia de a continua 
ce moştenisem de la tata. El, zicea mereu: nu 
zăbovi, nu regreta. Nu se poate, foarte bine, 


mergi mai departe. Timpul nu stă în loc pentru 
tine. Nu îl poţi opri. Învață din greşeli şi la 
drum... 


Apoi, am intrat în greul vieţii. Am intrat în 
zbaturile roții de moară. Iar rotirea lor, nu prea 
ţinea cont de mine. Cine eram eu, pentru a fi 
ocrotită? Un nimeni. 

Impactul cu adevărata viață, impactul cu 
oamenii, cu felul lor diferit de a fi, a acţiona, a 
reacţiona, compara tiv cu al meu, mă dezarma. 
Eram naivă, eram răcuşorul credul, sentimental, 
prostuţ de-a binelea câte o dată. Credeam în 
puritatea gândului şi a faptei. După mine, toți 
erau buni, erau sinceri. 

E,...câtă păcăleală am primit, câtă 
descumpănire. 

Greu mi-a fost. De multe ori simţeam cum 
dezamăgirea îmi sleia trupul şi sufletul. Simţeam 
cum o dulce delăsare mă atrăgea viclean în 
mrejele ei. Mă scurgeam, mă scurgeam.... vroiam 
să dorm, să dorm, să iau o pauză scurtă de la 
viaţă. Una scurtă... să mă pot limpezi, să mă pot 
adapta, să pot accepta concretul existent nu cel 
pe care mi-l închipuiam eu. 

Dar timp pentru pauze, nu exista. Nu 
aveam voie să iau aşa ceva. Nu, nu. Eram fata 
tatii, fata părinţilor mei. Ei nu cedau, treceau 
mereu podurile ori cât de periculoase erau. Şi 
slavă domnului, copil fiind, odată cu ei, le 
treceam şi eu. Strângând din dinţi, dar le 
treceam. Aşa că..... fruntea sus. Şterge-i 
sudoarea, îndreaptă trupul şi hai. 

Hai, hai. Dar tot trebuia să mă răcoresc 
puţin. Să caut un vinovat. Unul care să poarte 
responsabilitatea zilei, orei, minutului în care 
m-am născut. Unul la care trebuia să ţip, să-mi 
vărs nervii. 

Deci....mă încruntam şi arătam cu degetul 
spre cer. Da. El este vinovatul, el trebuie acuzat, 
nu eu. 


De ce a-i luat sabia Doamne 
Şi-ai început să tai 
Șuviţă cu şuviţă 
Din suflet şi din grai? 


Şi cui să reproşez 
La cine să-mi plâng greul 
Când TU, nu eşti oricine 
Eşti însuşi Dumnezeul. 


Unde-am greşit? 

Şi când a fost? 
De-mi porți tu supărare 
Îndreaptă tot şi iartă 
Trecut-uri ancestrale. 


Căci simt c-aş vrea să dorm, 
Să dorm, să dorm într-una 
Somnul să-mi spele gânduri 
S-alunge mătrăguna 
Din inimă, din simțuri 
Din amăreala gurii 
Să uit de răutate 
Şi de negreala urii. 


Să uit,....şi zorii zilei 
De mâine dimineață 
Să-mi poleiască trupul 
Să-ncep o nouă viaţă. 


Apoi, încăpăţânată în realizarea dorințelor 
şi rezolvarea nevoilor, găseam soluţii pentru a 
mai face încă un pas şi încă un pas. 

Anihilam momentul greu, piedica 
impostoare, păşind îndârjită tot mai departe. 

Timpul uitării ştergea virulenta, dar 
amprenta existenței ei, adăugă în suflet şi în trup 
încă un rid, un pliu cu gust amar; gustul 
experienţei, gustul înţelepciunii. 

Fiecăruia îi este dat să-şi ţese covorul 
vieții. Eu îl ţeseam pe al meu, în funcţie de cum 
erau aşternute şi se aşterneau iţele pe război. Nu 
eram oportunistă, tot timpul în defensivă. A fost 
bine, a fost rău, aşa a fost şi aşa va rămâne. 
Bănuiam, intuiam, simţeam că baza iţelor o 
aşterne Dumnezeu, în funcţie de necesitatea 
Lucrării Lui. 

Venim aici pe Tera, pe acest pământ, 
într-un anume loc, într-un anume timp, nu numai 
pentru finisarea spiritului propriu ci în primul 
rând pentru finisarea, întregirea Lucrării 
Marelui Dumnezeu. 

Ne aşezăm exact în fagurele menit de El. 
Exact în căsuţa menită. Deţinem în noi stricta 
informaţie hotărâtă de El. El hotărăşte dacă 
elaborăm miere sau fiere. Funcţionalitatea 
noastră depinde de necesitatea Minunatei Lui 
Lucrări: Evoluţia Cosmosului Spiritual şi 
material. 

Noi suntem albinuţele sau trântorii. Noi 
suntem lucrătorii, producătorii energiei vii, ce 
finisează şi dezvoltă această Lucrare. Odată cu 
finisarea acestei Lucrări ne finisăm şi noi. Avem 
aceeaşi mişcare precum pământul. Se învârte în 
jurul soarelui şi în acelaşi timp şi în jurul lui. 

Numai că în finisarea proprie, ne-a lăsat şi 
nouă dreptul de a alege căi. Căi proprii de 


13 


autofinisare. Căi, care nu trebuie să fie în 
discordanţă cu menirea iniţială şi nu trebuie să 
prejudicieze lucrul pentru care am fost meniti. 
Dacă o facem totuşi, EL ne adună de pe drumuri 
rătăcite prin propriile lui metode, ne readuce la 
matcă. 

Marea Lucrare, nu poate fi lăsată la mâna, 
la alegerea noastră. Suntem prea mici, prea fără 
experienţă. Marea Lucrare a fost creată pe baze 
stricte, exacte, nu se permit mutări greşite. 
Disciplina trebuie respectată. Păstrarea Creaţiei 
are la bază Legile incontestabile ale Cosmosului 
Spiritual şi Material. Cine iese din Legi, se 
autodistruge. Cine crede că este buricul 
pământului şi că el şi numai el poate decide 
pentru el, cine crede că are puterea deciziei 
pentru curgerea întregii lui vieţi pe acest pământ, 
se amăgeşte şi sfârşeşte prin involuţie spirituală. 
De geaba face umbră pământului. 


Cât am lucrat l-a uzina 23 August am 
cunoscut un băiat. Inalt, bine făcut. Blondul 

părului, lumină-n miez de noapte. Ochii, struguri 
copti sub raza blândă a soarelui. Sufletul, clopot 
de aur, culcuş protector. Ce vroiam mai mult? 
N-am stat pe gânduri, inima îmi da ghes. Am zis 
da, si ne-am căsătorit. Rău nu am făcut, rău am 
făcut când am dat cu piciorul binelui. Am 
renunțat l-a el. Păcat. Viitorul însă, nu m-a iertat. 
Mi-am mâncat — papara — cu vârf şi îndesat, m-a 
pus bine la colț. 

Soluţiile pentru viaţa în doi, nu au depins 
mai de loc de mine. Câteodată parcă îmi lua 
Dumnezeu minţile. Deveneam nulă. Cocă în 
copaia providenţei. Pai purtat de vânt. 

Am pus pe făraş prima mea căsnicie aiurea, 
fără să gândesc ce viitor poate decurge în urma 
unei asemenea hotărâri. 

Am aruncat-o la gunoi şi am pierdut trenul 
unei vieți liniştite sau cel puţin speranţa ei. M-am 
lăsat purtată de bobii sorții. De, aşa este când 
trebuie să fie aşa. Trebuia să trec şi prin furia 
acestor ape. Trebuia să plătesc eu nişte oale 
sparte. Dar ce oale şi de când? Nu aveam 
cunoştinţa provenienţei lor şi nici acum nu o am 
cert, concret. Dar, aşa a fost şi altfel, nu. 

Aşa că, nu rare au fost clipele când dădeam 
cu pietre în Dumnezeu. Nu rare au fost minutele 
când ridicam pumnul la el, când îmi vărsam tot 
năduful neputinței peste faţa Lui. 

Toţi, noi toţi avem impresia că vina nu ne 
aparţine. Suntem curați ca roua din câmp. Cel de 
lângă noi e vinovat şi de ce nu, Dumnezeu. Da, în 
el lovim în primul rând, cel puţin până ne vine 
mintea la cap. 

Cine sădea în mine aceste sentimente, 
această revoltă? Nimeni altul de cât soţul ce l-am 
ales, după. Că nu degeaba spune proverbul: laşi 
pe dracul şi-l iei pe tat-su. 

Nu am scuză sau poate am. Indiferent cum 
a fost, este că nu am avut nici o putere în faţa lui. 
Nu am avut şi poate nu am încă. Dar la ce bun să 
am acum? Nu ajută la nimic. Râul curge de la 
deal la vale. El a fost izvorul, eu am fost matca. El 
a fost forţa, eu am suportat erodarea. În faţa lui 
deveneam fără putere. Nu am putut să înot în 
susul apei. Suntem bătrâni şi suntem împreună. 
Cârma şi biciul i-au aparţinut şi-i aparţin. 

Nu pot să spun că nu am tânjit după 
bunătate, după o iubire pură. O iubire care să 
primească cu brațele deschise dorinţa trupului. O 
iubire liant între suflet şi trup. Dar, nu am avut 
parte. Eram singură în doi şi era greu, tare greu. 
Vorbe de iubire,... cât îi hăul. Vorbe goale, fără 
conținut. Eu, nu de ele aveam nevoie. 


De vorbe nu duc lipsă 
Mai bune sau mai rele 

Lipsă îmi e iubirea 
Liant în zile grele. 


Liant în bucurie 
Liant în procreere 
Liant în căsnicie 
Liant pentru durere. 


Liant ce nivelează 
Simţiri învolburate 
Ce iartă şi creează 
Poduri printre păcate. 


Acest liant îl vreau 
De-acest liant mi-e dor 
Mi-e inima avidă 

De-un strop mângâietor. 


Nu mi-a dat nici odată a înţelege că în 
sufletul lui ar sălăşui o asemenea iubire. Era prea 
concret. 

Dezamăgită, cu lacrimile pe obraz şi în 
suflet, strigam în sinea mea, strigam de pe 
aisbergul nemulțumirilor provocate de felul lui 
de a fi, doar, doar mă va auzi cineva, doar, doar 
se va găsi cineva să-mi aline inima. 

Strigam să mă audă Dumnezeu, strigam 

să-mi dea puterea unei decizii. Decizia de a merge 
fiecare pe calea lui. 

Zadarnic, Dumnezeu nu mi-a dat-o şi nici 
prin proprie voință nu am putut s-o iau. 

Şi cum s-o iei când toate drumurile se 
găseau sub lupa lui. 

Eram monitorizată non-stop, de parcă aş fi 
fost regină. Era cântărit până şi aerul pe care-l 
respiram. El ştia tot, el prevedea tot, el hotăra cât 
trebuie scurtat sau eliberat lanţul libertăţii, al 
umilinţei, al lipsei de respect, al violului generat 
de drepturile soţului legitim, al lipsei de milă. 

El prin cruzimea gesturilor, faptelor, 
vorbelor, mă încarcerase în temnița disperării şi 
a dorinţei de evadare. Dorinţa de a rupe gratiile 
nevăzute şi a păşi pe alt drum, pe altă cărare. 

Tot ce priveam în curtea altuia îmi părea 
mai bun. Mijeam ochii după ori cine altcineva 
numai după el, nu. 

Dorinţa atrage dorinţă. Era brunet, era 
uman, era iubitor. Îl puneai pe rană şi te făceai 
bine instantaneu. 

Glasul, vorbele lui mângâietoare, rezonanţă 
în trup, sufle şi gând. Nu mai eram singură. El 
era cu mine, în mine, pentru mine. Eram jar, 
eram vâlvătaie, eram nebună, nebună după el. 

Nu aş fi crezut nici o clipă, chiar nici o clipă 
că pot fi mistuită de asemenea sentimente. 

Virulenţa lor mă speria. Vâltoarea lor îmi îneca 
gândirea. 

Nu, nu-i bine, nu-i sănătos, îmi spuneam în 
rarele clipe lucide. Nu, ce-i prea mult strică. 
Renunţă la el. Iubirea ta e păgână, grea, renunță 
cât e timp. 

Cum să renunţ Doamne, cum să renunţ, 
când el e vis, nu-i realitate, mă văicăream în 
mine. 

Trebuie, renunţă, îşi făcea datoria raţiunea, 
sugrumată de dorinţă. 

Nu, el este plăcerea inimii, a trupului şi a 
sufletului. 

Disperată am ajuns iar la picioarele 
Dumnezeului. 

Cântăreşte tu Doamne, eu nu sunt în stare. 
Presimt, raţiunea are dreptate dar n-am putere 
decisivă. Tu cântăreşte şi alege. Ascultă-mi 
zbaterea. 


Ia-mi din spirit din simţire 
Ia-mi din trup şi din gândire 
Ia-mi iubirea ce mă strânge 
Şi arunc-o în alt sânge. 


Duo-n valuri înspumate 
In adâncuri neumblate 

Salto-n creasta unui val 
Şi arunc-o pe alt mal. 


Duo-n arşiţe, în geruri 
Duo-n vârful unui munte 

În pustiu şi chiar în ceruri 
Dar spre mine, nu-i fă punte. 


N-o mai vreau, schimbă-i cărarea 
Stinge-i flacăra, ardoarea 

Şterge aducerile aminte 

Seacă lacrima fierbinte. 


Lasă-mi trupul calm şi dur 
Lasă-mi spiritul mai pur 
Lasă-mi gândul ne tarat 
Lasă-mi sufletul curat. 


Şi m-am întors umilă după zăbrele. Zborul 
în afara lor pentru mine, era periculos de dulce. 

Dumnezeu însă, m-a recompensat. Mi-a 
oferit un alt fel de iubire. 

Cele mai mari cadouri oferite de 
MARELE DUMNEZEU, au fost cele două 
sufleţele ale copiilor mei. 

Un lucru nu am înțeles însă; oare numai 
cel de al doilea soţ îmi putea oferi aceste 
minunăţii? Numai cu el trebuiau concepute 

aceste flori? Numai şi numai el trebuia să fie 
copacul roditor, copacul continuator de neam? 
De ce? 

De la primul soţ am rupt şi am aruncat 
multe mlădiţe. De la el, nu. Şi ce!? Îmi oferea o 
viaţă pavată cu trandafiri? Din contră. 

Acum Doamne sunt convinsă. Numai el, 
altul nu. Aşa a trebuit şi trebuia să fie. Eu cred 
în Tine şi în puterea ta de a ţine talerele balanței 
în echilibru. 

Numai tu ştii pentru ce mi-ai oferit această 
experienţă dulce-amară. Dar dacă tu ai hotărât 
aşa, înseamnă că acest necesar era veriga lipsă 
din a.d.n.-ul destinului meu. 

Dulcele însă, a anihilat amarul. Îţi 
mulțumesc. Împlinirea şi fericirea sufletului meu, 
au rodit şi rodesc din aceste două fiinţe, fiinţe 
unice, fiinţe de ne înlocuit, fiinţe ce reprezintă 
aerul pur respirat de mine zi de zi, pe acest 
pământ. 

Îţi mulțumesc pentru creaţia TA, 
Universul. Univers unde mi-ai găsit un loc. 
Univers unde inima, sufletul meu au simțit 
grandoarea adevăratei iubiri. Iubire 
necondiționată, iubire născută în spirit şi trup 
prin naştere de spirit şi trup. 

Oare Universul l-ai creat tot din iubire? 
EI a fost rezultatul primei tale iubiri? Oare aşa 

s-a întâmplat? Grandioasă gândire, grandioasă 
iubire, grandios rezultat. 

Vălătucind prin spațiu 

Întunericul grăia: 

Sunt infinit 

Sunt unic 

Sunt cer 

Sunt vrajă şi mister. 


Sunt aici 

Sunt ori unde 
Sunt ori când 
Sunt măreția 
Sunt împărat 

Şi sunt împărăţia. 


Sunt TOT în tot înaltul 

Sunt totul abanos 

Sunt veşnic PREA ÎNALTUL 
STĂPÂN. 

Sunt grandios. 


Aşa!....aşa crezi tu, 

În nebunia ta 

Şi-a zis PREAÎNȚELEPTUL 
În timp ce-l asculta. 


Stai,.....că-ţi trimit LUMINĂ 

Că-i dulce, feminină 

E caldă, e frumoasă 

E blândă şi focoasă. 

Şi n-a mai stat pe gânduri 
Zăvoare-a de lăcat 
Şi-ntr-o secundă TOTUL 
În ea s-a dizolvat. 


Iar prin unire sfântă 
Lumină-n abanos 

S-a procreat tot viul 
Și-un cosmos grandios. 


* 


Prinsă în amintiri nici nu am observat 
când soarele a invadat camera. 

A poleit-o în mantia lui aurie, aducând 
prezentul, aducând vivacitatea trăirii de noi 
speranţe neîmplinite încă, dar...cine ştie, poate, 
poate. 

Prezentul deci! Pentru mine prezentul este 
scena la care eu sunt spectatoare. 

M-am născut în capitalism, am trăit un 
război care a scindat lumea în comunism şi 
capitalism sau mai bine spus în democraţie 
comunistă şi democraţie capitalistă şi îmi trăiesc 

bătrâneţea într-o democraţie capitalistă. 
Democraţie care domneşte aproape pe întreg 
pământul. Deci, am la dispoziţie termenul de 
comparaţie al celor două sisteme. Bine înţeles 
prin prisma mea de gândire. 

Ambele sisteme, dacă le iei la puricat au la 
bază aceeaşi cărămidă. Acelaşi stâlp. Omul. El 
pune în mişcare toate pârghiile. Omul, cu toate 
calităţile şi defectele lui. 

La început, dorinţa de — burtă plină — sau 
necesitatea supravieţuirii. Mai apoi * cei dotați *, 
cei care aveau dorinţe de suprematie, au scos la 
lumină întreg arsenalul de luptă: răutatea, lipsa 
de conştiinţă, viclenia, orgoliul, abilitatea, lipsa 
de scrupule, tot, absolut tot ce poate pune 
stăpânire pe omul lipsit de aceste *calități *, 
generând astfel exploatarea omului de către om, 
din toate punctele de vedere; spiritual, sufletesc, 
intelectual, trupesc, material. Cum? Prin 
manipulare, prin viclenie grosolană sau printr-o 
fină diplomaţie. 

Aceşti oameni prin lăcomia lor au creat 
precedentul situaţiei existente, mugur ce a 
înflorit, împărțind starea socială a comunei 
primitive în clase sociale. 

Au creat statul, clasă privilegiată, 
pârghie de constrângere şi împilare. Împilare 
consfințită prin legi atestate juridic. Deci au creat 

Statul sclavagist, stat ce sub diverse denumiri s-a 
perpetuat până în zilele noastre. Stat ce a scindat 
lumea în clase sociale, în sisteme sociale, în 
modalităţi mai blânde sau mai dure de 
exploatare. 

Astăzi în lumea pe care o trăiesc sunt două 
sisteme mari şi late câtu-i e globul terestru de 
mare. Americano democrat şi ruso democrat. Îşi 
vântură cozile când una când alta pe la nasul 
mulțimilor, bravând ca fiind cele mai bune, cele 
mai bine organizate, cele care au la bază aşa zisul 
bine al omului, al maselor largi populare. În 
realitate sunt doi copii gemeni, sunt frate şi soră. 

Desigur au şi mici nuanţe care îi 
diferenţiază pe ici pe colo, dar la bază au aceeaşi 
mamă, acelaşi tată, aceeaşi rădăcină, acelaşi 
sânge. Aceeaşi dorinţă de exploatare a omului de 
către om. Dorinţa de a fi stăpâni peste întreaga 
omenire şi dacă este posibil, de ce nu ar fi, unici 
proprietari ai Căii Lactee . 


Pe vremea democraţiei socialiste şi mai apoi 
comuniste, tinerilor din ţara mea, le era indusă 
speranţa spre mai bine prin cuvintele: tovarăşi, 
acum muncim să construim o viaţă mai bună 
pentru noi şi pentru copii noştri. Ne strâmtorăm, 
suferim în prezent, dar viitorul va străluci ca 
soarele pe cer. Vom avea din abundență tot ce ne 

dorim. În comunism tovarăşi, toţi vom fi egali, 
toți ne vom bucura de aceleaşi drepturi, toţi vom 
avea bucuria că nu ne-am sacrificat degeaba. La 
luptă tovarăşi, la muncă pentru un viitor 
strălucit. 

Și a fost aşa?.... Aş, minciună gogonată. 
Ne-am privat tinereţea, ne-am privat de toate 
necesităţile prezentului, pentru un viitor incert. 
Ne-am privat noi, cei mulţi, cei ce ascultam cu 
gurile căscate şi înghițeam pe ne mestecate toate 
gogoşile lor. Ei, nu. Ei au trăit bine. Ce spun eu? 
Nu bine, ci foarte, foarte bine. 

Ei şi-au pregătit odraslele în oala 
îndestulării şi în grădina plăcerilor prezente. 
Şi-au pregătit copii la şcoli înalte pentru a deveni 
promontorii unei exploatări mai rafinate sau 
concret vorbind, mai neruşinate. Ei au trăit 
prezentul. Noi viitorul, adică nimic. 

Ei sunt vinovaţi? Nu cred. Ei au vorbit, au 
acționat. Noi ce am făcut? Nimic. Am ascultat şi 
ne-am supus. Da împărate, da, aşa facem. Facem 
cum spui tu. 

E..... dar descendenţii lor ce dețin în 
momentul de faţă puterea, neobişnuiți cu 
supuşenia, s-au răsculat împotriva părinților. 
Jos cu ei, noi suntem tineri, suntem viguroşi, noi 
trebuie să fim la cârma ţării. 

Dar cum? S-au întrebat ei pe ei. Simplu, 


26 


aşa cum au făcut şi părinții noştri cândva. Totul 
adaptat la vremurile prezente. 

Şi au scos la vedere tot arsenalul moştenit. 
Viclenia, minciuna, manipularea, răutatea, 
egoismul, lipsa de scrupule. Ce au făcut în primă 
linie? Au trădat. Pe cine? Pe toţi şi tot. 

Ce au căpătat în schimb? Au ajuns la 
conducere, au trecut pe numele lor realizările 
poporului, ale amărâtului ce şi-a scurs sudoarea 
frunții în vederea unui viitor mai bun. Ale 
prostului ce a trăit viitorul, nu prezentul. Tot, tot 
au trecut pe numele lor. 

În final, le-au împărţit frăţeşte, au căutat 
parteneri în afara graniţelor pentru a-şi asigura 
spatele. Au semnat contracte prin care au vândut 
şi amanetat bogăţiile țării. În fapt au distrus 
industria, agricultura, tot, absolut tot. Au distrus 
întreaga economie a ţării, ce mai calea-valea. Au 
vândut peste hotare forța de muncă a supușilor, 
generând sclavia modernă şi astfel au devenit de 
bună voie vasalii celor doua mari democraţii de 
pe glob, ei şi întregul lor popor. Ei nătărăii, ei cei 
lipsiţi cu adevărat de iubire pentru ţara şi 
poporul lor. 

Nimic nou sub soare. Au făcut acelaşi lucru 
ce au făcut 99% din statele lumii. Supremaţia 
trebuia păstrată. Scopul, scuză mijloacele. 

Şi,..au devenit mai bogaţi de cât taţii lor şi 
aceasta rapid, peste noapte. Au ajuns în topul 
miliardarilor internaționali. 

Dar pentru a se menţine sus, acolo sus, ce 
au mai făcut? Au pus în funcţiune exact ce au 
învățat prin educaţie şi creştere. Exploatarea 
omului de către om. Exploatare crâncenă, 
neruşinată, batjocoritoare. 

S-au ascuns sub sloganul — politica noastră 
este transparentă — noi nu vă mințim, nu suntem 
ascunşi, noi spunem adevărul în faţă. Suntem 
transparenti, a-ţi înţeles? 

Cum sună adevărul lor? 

*Oameni buni, oameni de bună credinţă, noi vă 
furăm, da, vă furăm. Suntem corupți până în 
măduva oaselor. Toate faptele noastre converg 
către îmbogățirea personală, nu a voastră, nu 
pentru ţară şi binele ei. Da, suntem bogaţi, avem 
conturi în bănci străine şi în ţară. Ei... şi ce? 
Dovediţi-ne vinovăția. Hai dovediţi-ne. Sunteţi în 
stare? Aveţi curaj să ne băgaţi după gratii? 

Şi privesc în ochi poporul, cu atâta ironie, 
atâta satisfacţie batjocoritoare, atâta aroganță, 
încât îţi vine să-i scuipi între ochi. 

Dar ce, are cineva inițiativă? Deocamdată 
nu. Trebuie să mai treacă jumătate de veac. 
Trebuie să apară iar un om *dotat* pentru a 
manipula, pentru a organiza, pentru a orândui 

pe fiecare în parte în faţa gurilor de tun. 
Sacrificându-i astfel, va aduce iar la putere alți 
*dotaţi * mai înfometați, mai lacomi, mai 
înverşunați 

De aceea mă întreb. De ce oamenii aceştia 
mulți, nu cei foarte puţini, nu au conştientizat 
încă din experienţe anterioare, că această lipsă a 
lor de personalitate îi conduc numai spre 
frustrare, suferinţă şi vărsarea inutilă a 
propriului lor sânge. 

Sistemele sociale, statele în frunte cu clasele 
privilegiate, nu se mai pot schimba, dar legile da. 

Respectarea strictă a legilor, indiferent de 
ins, trebuie să fiinţeze, trebuie să acţioneze 
necondiţionat. Aici este nevoie de energia maselor 
populare. Poporul trebuie să fie cerber al 
respectării lor. Nici o ilegalitate, nici un 
compromis nu trebuie acceptat. Legea Talionului 
trebuie reintrodusă. Trebuie aplicată inclusiv 
asupra celor ce conduc popoare, provocând prin 
hotărârile şi acţiunile lor genocid în masă. 

Prin foamete au omorât, prin foame să 
moară. Prin boli au omorât, prin boală să moară. 
Prin război au omorât, în război să moară. Şi în 
felul acesta să simtă şi ei pe pielea lor ce 
înseamnă amărăciunea. Ce înseamnă disperarea. 

De ce gândesc aşa, de ce simt aşa? Pentru 
că nu vor fi puse nici o dată în practică 
promisiunile * omului dotat * nici cinstea, nici 
altruismul şi nici legile nescrise ale comunei 
primitive. Pentru că în sfârşit trebuie introdusă o 
ordine, o disciplină, o responsabilitate, o cinste, o 
onoare. 

În fața legilor statului toți suntem egali. Nu 
există conducător, nu există noi şi poporul, nu 
există bogaţi şi săraci. În faţa legilor toți suntem 
oameni, nimic altceva şi legea se aplică pe cap de 
om. 

Şi totuşi,....totuşi,... va fi posibilă existenţa 
cerberului? Poporul, acest popor, poate deveni 
cerber? Mă îndoiesc. Aşa ceva,.....pare ireal. 

Mai bine, dă Doamne mai multă 
înţelepciune acestei mulțimi, acestui conglomerat 
uman, înţelepciunea de a-şi pune mintea la 
contribuţie pentru a-şi trăi propria viaţă, pentru 
a-şi trăi prezentul în limita conştiinţei şi a 
sufletului. 

Acum, cred că este prea târziu. Zarurile au 
fost aruncate. Este prea târziu pentru o nouă 
ordine socială care să fie bazată pe legea 
dreptăţii, a cinstei, a umanului, a conştiinţei de 
sine. 

Ordinea a fost stabilită de veacuri. A fost 
stabilită tot de cei mulţi. Trebuiau să nu permită 

închegarea oamenilor * dotați * în clase 
privilegiate conducătoare de state. Trebuiau să îşi 
apere drepturile atunci. După şi acum sau în 
viitor, nu ştiu cine îi va mai salva de propria lor 
creaţie. Statul este bine ancorat în mâinile 

* dotaţilor * Este greu să-l clatini, dar să îl smulgi 
din rădăcini. Râuri de sânge s-au scurs din 
trupurile mulțimii, datorită hotărârilor luate 

de el. Timpul de revendicare s-a perimat. 


* 


Iubirea pentru aproapele tău, iubire de 
care fac atâta paradă oamenii * dotați* este o 
ipocrizie. Nu se găseşte printre dotările lor 
naturale. Pentru ei este doar un cuvânt pe o 
pancartă de manipulare. Atât şi nimic mai mult. 
Un sentiment de pe urma căruia să mai scoată 
ceva foloase. În sufletul lor tronează iubirea de 
sine. 

Iubirea de aproapele tău există, însă este o 
floare rară. Extrem de rară. Floare de colţ, pusă 
la colţ. 

Dacă te naşti cu ea în sânge, eşti considerat 
prost. * Prostul moare de grija altuia *. 

De vrei să nu fii de râsul lumii, încearcă s-o 
strecori în fapte bune. Rar va fi observată sau 

răsplătită cu aceeaşi monedă. Fi mulțumit doar 
cu atât şi ea va deveni balsam pentru sufletul tău, 
şi numai al tău. 

Vor fi răsplătiți tot ei, acei *dotaţi* aceia 
ce merg cu ea în vârful stindardului, acei ce o 
propagă cu surle şi trâmbiţe. 

O vor flutura atât de mult prin faţa şi la 
urechile tale de om de rând, încât te vor prosti 
mai mult de cât eşti şi-i vei considera zei. 

În numele acestei iubiri, se moare pe 
câmpul de luptă al vieţii sau al patriei, iar ei vor 
culege laurii gloriei. 

În concluzie; de când a luat fiinţă - statul -, 
statul, în calitate de for superior, conducător de 
neamuri, stat ce emite legi în favoarea lui,... 
egalitate, respect pentru omul de lângă tine, 
iubire de aproapele tău nu mai există. 

Aşa că după milenii de exploatare, după 
milenii de luptă crâncenă între aceste două clase, 
statul şi poporul, după atâtea crime şi vărsare de 
sânge, încă nu s-a ajuns la o concluzie? Aceea, că 
noi prin însăşi naştere nu suntem egali. Noi 
conducem sau ne supunem în funcție de 
aptitudinile, talentele sau defectele ce stau la baza 
propriului spirit. Fiecare om este un unicat prin 
naştere şi trăire. 

Deci, sintetizată prin mintea şi sufletul 
meu, situaţia de acum nu diferă de cea 

anterioară. Seamănă ca două picături de apă. 
Istoria pe acest palier s-a repetat se repetă şi se 
va repeta. 

Ce dacă marele, înțeleptul Isus Hristos, 
închegat din om pe acest pământ, prin voia 
Marelui Dumnezeu, şi-a pus viața jertfă pentru a 
semăna sămânţa iubirii faţă de aproapele tău, 
sămânţa umanului din noi, sămânţa erei 
creştinismului, sămânţa evoluţiei spirituale. Ce 
dacă? A dat cumva roade printre oameni? 

Aş! Omul trăieşte în concret. Omul are o 
burtă de umplut, un corp de îmbrăcat. Un cap de 
acoperit. O ambiţie de îndeplinit. Un orgoliu de 
satisfăcut. Omul, e Om. 

Ce este * ăla * spirit? Şi-a spus şi îşi spune 
el? Auzi ....şi evoluție spirituală! Ce, îţi dă 
spiritul de mâncare? I-a mai lasă-mă în pace cu 
prostiile. Deci aşa fost, este şi.....va fi în veci de 
veci. 

Ori cum, Isus Hristos şi-a dorit acest lucru 
cu toată fiinţa lui, a încercat, dar, ...a reuşit? Nu 
se vede. 


Unde-i mersul înainte!? 
Unde-i scopul lui Hristos? 
Unde-i dragostea de oameni? 
Unde? Totul e pe dos. 

Două mii şi opt ani după 
Au trecut din vremea lui 
Neschimbată-i lumea însă 
Tot flămânzi şi tot sătui. 
Mişelia e în floare 
Răutatea-n casa ei 
Lăcomia vestejeşte 
Simţțuri, trupuri şi idei. 


Mânăstirile-s spurcate 
De călugări imorali 
Maici cu fuste suflecate 
Şi instincte de şacali. 


Sus în vârf stau împărații 
Iar sub ei în primul rând 
Lipitori imperiale 

Sug sânge de om de rând. 


Dacă stau în cap şi judec 
Altfel n-are cum să fie 

Nici atunci n-a fost. Azi, nu e 
Nu va fi nici pe vecie. 


Ștanţa nu-i matricea noastră 
Spiritul sădit în om 
Diferit îşi are lanţul 

E mister al lui atom. 


El e el, ea e cum e 

Eu sunt eu, aşa sunt eu 
Plăsmuirea n-o cunoaşte 
De cât Sfântul Dumnezeu 
Deci iubirea nu primează 
Când cu burta goală eşti 
Interesu-n om tronează 
Nu e timp să mai iubeşti. 


Uni-s lupi, alții hiene 
Unii vulpi, alţii coioţi 
Unii-adună bogăţia 
Alţii nu au nici chiloți. 


Asta-i lumea. Asta-i omul 
EI cinsteşte acest pământ 
Şi tot el îl întinează 
Până intră în mormânt. 


Apropo, vorbeam în poezie de mânăstiri, 
călugări şi alți protopopi şi popi ce intră în 
ierarhia tagmei religioase. Tagmă, care după 
mine, a adunat în sânul ei elita şarlatanilor, 
iezuiţilor, mişeilor, traficanţilor de influenţă. 
Tagmă care a răstălmăcit creştinismul, inventând 
religia, chipurile, pentru a propovădui credinţa 

în Dumnezeu. Aceştia chiar sunt cei mai răi 
oameni. De ce ? Pentru că nu se poate să furi, să 
loveşti, să minți să exploatezi omul simplu, de cele 
mai multe ori mai curat sufleteşte şi trupeşte, în 
numele Dumnezeului. 

Aceştia au denaturat, dezonorat, batjocorit 
credinţa cu bună ştiinţă. Au murdărit-o în scopul 
înavuțţirii lor. 

Scârboasă specie de oameni. Religia în fapt, 
este stindardul sub acoperirea căruia ei comit 
cele mai nelegiuite fapte. 

De ce sunt aşa de revoltată pe ei? Simplu. 
Am la bază fapte reale, trăite de mine. Şi nu una, 
mai multe. 

Cum au curajul ca prin comportamentul 
lor să-mi şteargă din suflet educaţia părinţilor? 
Cum au curajul să dezamăgească în numele 
lăcomiei, cum? Cum au curajul să hulească legile 
lui Dumnezeu? 

Cum? Pentru că nu au nici un Dumnezeu. 
Sunt total în afara Lui. 

Îmi vine în minte ziua când mama, femeie 
la 83 de ani, m-a rugat să merg cu ea la biserică, 
să se împărtăşească. 

Îmi amintesc cum femei, bărbaţi 
majoritatea bătrâni, stăteau cuminţi la o coadă 
cât toate zilele, pentru a se spovedi. Preotul 

le punea patrafirul în cap, le stropea cu un snop 
de busuioc îmbibat în apă, le arăta buzunarul de 
la şold, lung până la glezna piciorului, primea 
potul... şi alta. 

Hai, hai, grăbiţi-vă că vine noaptea, striga 
el peste capetele lor. 

Într-adevăr, aşa unul câte unul, bănuţ cu 
bănuţ se făcea fişicul mare. Că de spovedit, nu 
spovedea pe nimeni. Patrafirul, banii şi mergi la 
împărtăşit şi miruit. 

Afara era frig. Fulgi mărunţei de zăpadă se 
învârteau haotic, răscoliţi de un vânt rece. Mama, 
gârbovită, înainta puţin câte puțin spre puşculiță. 

Mila pentru ea mi-a învolburat sângele. 
Sprâncenele mi s-au încruntat scoțând în 
evidenţă nemulţumirea. Gata, mi-am zis, 
acţionând prompt. 


- Mamă, hai în biserică, renunţăm la 

- spovedanie. 

- Cum! 

- Gata, hai, hai. Tremuri toată, te 
îmbolnăveşti aici. 


Am intrat înăuntru. Ea s-a aşezat la noua 
coadă; a împărtăşitului şi miruitului. 

În sfârşit cu chiu cu vai am ajuns în faţa 
preotului. 

Te-ai spovedit, femeie? A întrebat-o 
preotul pe mama, cu glas impunător. 


Mama dădea din colţ în colţ. Ezita. Nu avea 


curaj să răspundă. Ştia ea ce ştia. 


Nu, am răspuns eu. 

Cum, nu! la-o de aici şi mergi cu ea 
afara, la spovedit. 

Nu pot, i-am răspuns. 

Cum nu poţi? s-a răstit el l-a mine, 
îndreptând fulgerător săbia răutăţii 
asupra ochilor mei. 

Este frig şi mama este bătrână. 

Ce dacă? 

Cum ce dacă, m-am răstit şi eu, la el. 

A crescut cinci copii, este femeie cu 
credinţă în Dumnezeu. Cum ai inimă să 
o trimiţi afară? Spovedeşte-o acum, aici, 
apoi dă-i împărtăşania. 


Au, atât mi-a trebuit. În ochii aşa zisului 


slujitor al Domnului au apărut flăcările iadului. 
Mai să mă mănânce, nu alta. Dar, surpriză. În 
următoarea secundă s-a schimbat brusc. Calm cu 
o atitudine marţială s-a înălțat pe călcâie, şi-a 
desfăcut mâinile şi aşa, în forma unui crucificat, 
s-a adresat enoriașilor. 


Priviţi anticristul, priviţi anticristul 

oameni buni, tuna din el aşa zisa 
credinţă. Priviţi anticristul, fulgera 
îmboldind aerul cu degetul în direcţia 
mea. Priviţi, aşa arată anticristul. 


Mulțimea de ochi s-a plasat pe trupul meu. 
Ei mă priveau, eu îi priveam. Deodată m-am 
întors către preot şi am replicat scurt. 
- Antihrist eşti tu, nu eu, popă afurisit. 


Am luat-o pe mama de acolo şi am plecat 
acasă. 

- Lasă mamă, nu fi supărată. Acela nu 
era preot. Dumnezeu te cunoaşte, ştie ce 
fel de om eşti, am mângâiat-o eu, pe 
băbuţa care îmi dăruise viaţă, care,... 
cum spunea ea, mă ferise de foc şi apă. 
Nu ai nevoie să te spovedeşti lui şi nici 
de împărtăşania lui nu ai nevoie. Eşti 
prea curată pentru împărtăşania lui. 
EI nici măcar nu are sentimente 
omeneşti. Ce pretenţie poţi avea de la 
un asemenea om. 


E,...cum să împărtăşesc eu unuia ca el, 
trăirile mele, regretele mele, păcatele, ce poate 
nici nu se pot numi păcate, având în vedere scena 
ce se desfăşurase în faţa ochilor mei. 

Cum să îngenunchez eu, în fața unui 
asemenea om. Merită să îngenunchez în faţa lui, 
când sufletul îi este mai negru de cât smoala 
iadului? Sau mai bine spus, nu are suflet. 

Umilinţa este pentru Dumnezeu. În faţa 
LUI îngenunchez, la picioarele LUI mă aştern 
şi-mi descarc greul. Şi aceasta numai şi numai în 
singurătatea casei mele. Mulţi poate mă 
contrazic. 

Este un caz singular, nu toți sunt la fel. 
Iar eu le răspund: şi-au ales o meserie ne ţinând 
cont de har, de chemare, de iubire pentru 
Dumnezeu şi oameni. Ei se slujesc pe ei, slujesc 
banul. Sunt mulți, depăşesc procentul de 60%. 
Urmează Institutul Teologic şi au impresia că 
sunt sfinți. Nu, nu sunt sfinţi, nici măcar preoţi 
nu sunt. Sunt popi. 


A,..referitor l-a sfinţi. În zilele de azi au 
început să fie scoşi pe bandă de către Patriarhii. 
Cu cât mai mulți sfinţi cu atât mai mulţi bani l-a 
vistierie. 

Dacă ar fi după popi, protopopi şi 
preasfinţii, nu a-i mai munci nici odată. Ai da-o 
din sărbătoare în sărbătoare şi trai neneacă pe ei. 
Cutia milei e la loc de cinste şi mai ales, l-a 
vedere. Cât mai l-a vedere. 

Le merge, de aceea au tupeul 
impertinentului. Au tupeul să refuze slujba de 
înmormântare a unui copilaş nebotezat. Un înger 
pur, oprit brusc din zborul spre viaţa 
pământeană. 

Isus Hristos a iertat tâlharul răstignit pe 
cruce, lângă el. Popii nu iartă şi nu fac slujbă de 
înmormântare omului ce îşi curmă viaţa. Ce îi 
interesează pe ei cum a survenit moartea? Dacă a 
făcut-o, nu de bine a făcut-o. Pedeapsa o primeşte 
de l-a Dumnezeu. Nu au ei dreptul să judece şi să 
pedepsească. Era creştin, îngroapă-l creştineşte, 
nu îl arunca în groapă ca pe un câine. 

Creştinismul este iubire, nu politică 
religioasă. 

Pretind de la noi să îngenunchem 
l-a picioarele lor, iar ei se scaldă în mocirla 
imoralităţii. Pretind să facem abstracţie de 
faptele lor ,* să facem ce zice popa *, nu ce face 
popa . Păcat. Eu nu sunt de aceeaşi părere. 

Mulţi oameni se lasă îndoctrinaţi, mulți nu 
analizează conţinutul frazelor fornăite pe la 
urechile lor. 

Unde este exemplul pe care îl dau aşa zişii 
preoţi? Dar ce, ei sunt preoţi? Nu. Ei sunt popi. 
Iar şeful lor, jolli joker. 

Ameninţă oamenii cu barda lui Dumnezeu, 
cu frica de EL. Dumnezeu după mintea lor este 

satrap. Aşa îl văd, aşa îl simt, aşa ni-l prezintă. 
Acestea sunt învăţăturile lor. 

Antihrist-o, îmi vor spune iar oamenii. Ei 
şi....Întâmplările vieţii m-au format aşa. Ce 
moştenim din bătrâni, nu reprezintă întotdeauna 
perfecțiunea. Nu putem lua totul aşa... cum ni se 
pune pe tavă. Trebuie cernut şi prin mintea şi 
sufletul nostru. Aşa gândesc şi simt eu. 

Un lucru însă trebuie să se ştie: Nu confund 
credinţa în Dumnezeu cu religia. Religia,... cea 
mai murdară politică de exploatare a omului 
simplu, de către omul *super dotat*. Să umbli 
l-a suflet,... e cea mai mare mârşăvie. 

Mă întreb, pomenile; acele pomeni ce se fac 
pentru cei dragi, duşi. Oamenii săraci, amărâţii,.. 
dau şi ei un codru de pâine sau o lingură de 
colivă, dacă le dau şi pe acestea. Cei bogaţi fac 
mese întinse, pline de bunătăţi, pomenile lor 
degenerând până la urmă în prilej de petrecere, 
nu respect, iubire, regret. Petreceri la care popii 
îşi umplu burţile şi buzunarele până la refuz. 

Morţii bogaţilor se desfată şi pe lumea 
cealaltă în belşug şi bogăţie? O duc şi acolo în 
huzur? Se îmbuibă şi acolo ca şi aici? Se repetă şi 
acolo, amărât la amărât şi avut la avut? Pentru 
că,..- fiecare are cât şi ce primeşte, nu? Cum este 
acolo? 

Mulţi vor spune; a....nu, acolo toţi primesc 
aceiaşi rație, indiferent de unde vine. 

Zău! Ca în virtualul comunism? Cine face 
regulile acolo şi cine le pune în practică? Ori 
cum, nu popii. 

Nu cred o iotă din ce pulverizează religia pe 
la nasurile şi urechile oamenilor. 

Nu pe baza acestor vorbe devenite 
datini religioase, se desfăşoară viul, indiferent de 
este vizibil sau invizibil, material sau imaterial. 
Altele sunt bazele expansiunii spirituale. Baze la 
care nu avem încă un răspuns, cu toate 
cercetările efectuate până acum de om. 

Religia se va autodistruge prin propriile ei 
pârghii; lăcomia, minciuna, ipocrizia. Se vor 
naşte din ce în ce mai mulţi oameni ce vor pune 
în balanţă vorbele, faptele comise în numele ei. 
Va fi smulsă masca, aşa zisei credinţe, ce o 
propagă fără pic de ruşine. După mine, foarte 
bine, să se autodistrugă. 

Dar, pentru sănătatea fiinţei noastre, 
trebuie să ne facem că nu vedem “oamenii 
dotaţi*, indiferent din ce clasă socială fac parte. 
Ei vor exista mereu. Noi vom exista mereu. Aşa 
este de când lumea. 

Important rămâne să ne trăim şi noi viaţa, 
noi cei simpli cei fără orgolii, cei talentaţi, cei 
care duc cu adevărat lumea pe alte culmi. 

Şi dacă stau strâmb şi gândesc drept, dacă 
ne-am fi născut absolut toţi curati, curaţi în 
spirit, suflet, psihic şi trup, fără *dotaţi*, atunci 
ar mai fi existat evoluţie? Sigur nu. Ne-am fi 
complăcut într-o dulce lenevie. Nu tu contrarii, 
nu tu frecuşuri, nu tu nimic. Toto apă şi-un 
pământ. Lin, lin până la disperare. 

Pentru evoluţie trebuie să ne supunem 
vrem nu vrem Legilor ce conduc Universul 
Spiritual şi Material. Suntem supuşi acestor legi. 
Suntem copii lor. Jucăm în aceeaşi horă toți. Însă 
fiecare are ritm propriu. Unii se prind în sârbă, 
alții în tangou, alţii în cea-cea, în rock and roll, 
unii în vals. Fiecare cum poate, cum îl duce capul. 
Deci, 


Aceştia suntem noi, 
Prin noi, 

Nimicuri sau eroi 
Pigmei pe răzor 

Sau ciocârlii în zbor. 


Aceştia suntem noi, 
Prin noi, 

Alambic în foc 
Jocuri de noroc 
Fluvii în obroc. 

Aceştia suntem noi 
Prin noi 

Zei, Dumnezei 
Zămislind de zor 
Viitor. 


E, mult mi-a trebuit să cunosc această 
lume. Mult mi-a trebuit să capăt acea agilitate de 
a mă strecura printre calitățile şi defectele ei sau 
mai bine spus, de a le accepta. Greu mi-a fost să 
mă las şlefuită de încercările aspre ale vieţii. 

Unii se nasc aproape finisaţi. Pornesc de la 
o treaptă superioară mie. Înţeleg firea omului 
mult mai uşor. 

Dezamăgirile lor sunt line, acceptabile. Nu 
produc răni, nu produc reverberatie în suflet şi 
trup. Nu li se înroşesc urechile, nu li se urcă 
sângele l-a cap. Sunt calmi, reci, calculaţi. Privesc 
drept, uşor batjocoritor. Ei da. Eu nu. 

Iscusinţa am căpătat-o prin încercări, 
dezamăgiri, renunţări dureroase. 

Până la urmă n-am mai luptat cu morile de 
vânt. Am obosit. Nu depindea totul şi în totalitate 
de mine. 

Am deschis şi eu diverse porţi, am pierdut 
şi foarte multe oportunităţi şi până la urma m-am 
ales doar cu atât. 

Ce este destinul? 
Piatra de temelie 

A unui drum trasat. 
E matca vieţii care 
Nu-ngăduie rabat. 


Şi liberul arbitru? 
Căi libere de-ales 
Ce se blochează tocmai 
La vremea de cules. 


Şi ce-i mă rog dreptatea? 
E bunul tuturor 

Prin prisma de vedere 

A sinelui lor spor. 


E vinovat acela? 
Sau cel de lângă el? 
Ce-i vina în esenţă? 
Efectul acţiunii 

Ce o culegi de fel. 


Dar libertatea, ce-i? 
Himeră şi dorință 

Ce nu poți s-o obţii 
Prin propria-ţi voinţă. 


Depinzi de legi divine 

De legile terestre 
Depinzi de propriul sine 
De uşi şi de ferestre. 


Şi-apoi,......... 

De ai o conştiinţă 
Şi-o pală de credinţă 
Constaţi dezamăgit 
Cât eşti de îngrădit. 


Destinul, unii îl contestă. Alţii înzestrați cu 
minte dezgheţată, cu o logică pătrunzătoare în 
cercetarea efectelor şi a cauzelor invizibile ce 
produc aceste efecte, leagă, pun cap la cap tot şi 
în baza lor emit concluzii reale, palpabile gândirii 
inteligibile. 

Destinul nu poate fi contestat. Este 
scheletul spiritului, este verticala ce susține 
destine anterioare şi temelia pe care se vor 
construi viitoare şi viitoare destine. 

Dar,.... dar prezentul, trăirea prezentă nu 
poate schimba destinul sub care te-ai născut. În 
prezent se construieşte altul nou, destinul 
viitorului. Se construieşte pe baza experienței 
anterioare şi în dorința logică de a evolua. 

Puterea liberului nostru arbitru, în aceasta 
constă. Liberul arbitru are puterea de a finisa 
destinul viitor, nu puterea de a schimba destinul 

anterior naşterii, destin devenit deja schelet 
spiritual a-l prezentului. 

Ce s-ar alege de ordinea Universului 
Spiritual, dacă fiecare fiinţă ar avea această 
putere, după capacitatea minţii şi simţirii ei? 
Rupi un ochi al Viului Universal şi se deşiră 
toată mâneca sau mai rău. Cu matematica nu te 
joci, e ştiinţă exactă şi Dumnezeu nu permite aşa 
ceva. Cine o înţelege, nu acceptă compromisuri 
nici cât negru sub unghie. 

Aceste idei, aceste concluzii le-am extras 
din experienţa vieții şi din visele de noapte avute. 
Vise ce au deschis pentru o clipire uşa 
evenimentelor petrecute în trecut, a 
evenimentelor ce se vor petrece în prezentul de 
azi, de mâine şi a evenimentelor ce se vor petrece 
într-un viitor mai îndepărtat. 

Deci trecutul există înscris în ADN-ul 
spiritual, din clipa în care Marele Dumnezeu, 
Inteligență Incontestabilă, a semănat în glia 
Împărăției Lui, germenii de spirit ai umanităţii. 
Germenii de spirit conţin în nucleul lor 
predestinarea viitorului, funcţionalitatea fiecărui 
individ. 

Printre ei am rodit şi eu desăvârşind lucrul 
destinat mie în Cosmosul Spiritual. Deci exist, 
scop al unui cauze cu efect evolutiv. Aşa este şi 
altfel nu. 

Prezentul există înscris în ADN-ul Spiritual 
de către Liberul Arbitru, în timpul existenţei 
anterioare. 

Viitorul prezentului îl scriu în viaţa 
prezentă. 

Liberul Arbitru este cel care creează 
destine. Apoi le pecetluieşte cu sigiliul * spre 
neschimbare *. El este inima Germenului de 
Spirit, este motorul fără de moarte, păstrătorul 
vieţii veşnice, creatorul evoluţiei Universului 
Spiritual. 

În sfârşit, visele dăruite de Dumnezeu mie, 
m-au făcut să înţeleg logica. Logică proprie bine 
înţeles. 

Această materie invizibilă există. Acest 
spirit în sfârşit există şi pentru mine. I-am simțit 
efectele prin simţuri şi trăiri. L-am acceptat ca 
pe o prezenţă reală în simbioza trup — spirit. 


Un lucru mă întreb. Ce îl face pe om — acest 
viu concret, dens, viu ce în timp s-a conştientizat 
pe sine ca o importanţă absolut necesară în 
evoluţia viului spiritual, să creadă că este şi o 
prioritate specială, în faţa Marelui Dumnezeu? 
Că acest SPIRIT DIVIN ar urmări evoluţia 
fiecărui individ în parte? 

Și totuşi, Dumnezeu într-un fel numai de El 
ştiut, urmăreşte evoluţia fiecărui om. O spun şi 
sustin.. 

Da, sunt căi, prin care Dumnezeu adună 
omul de pe drumuri rătăcite. Îl reaşează în albia 
propriului destin, îi redă puterea de a simți şi 
înţelege, ordinea şi locul unde a fost menit. 

Pe mine, veşnic o revoltată, veşnic 
nemulțumită, întotdeauna tentată să o iau alături 
cu drumul, crezând ferm în ceea ce fac şi cum 
fac, m-a adunat de multe ori. De multe ori, în 
tinereţea mea, am fost tentată să îl ocolesc, să 
nu-i acord credibilitate, să-l elimin. ÎI huleam şi îl 
învinuiam tot timpul. 

Chiar şi acum îi aduc reproşuri, ca şi când 
EL, ar trebui să se justifice în fața mea. 

De ce a rupt firul între trecutul ancestral şi 
prezent? 

De ce nu am posibilitatea de a îndrepta în 
prezent greşelile acelui trecut, în mod conştient? 

De ce nu-mi dă posibilitatea îndreptării lor 
prin proprie gândire, cunoscându-le clar 
existenţa, proveniența producerii în timp şi 
spaţiu? 

De ce sunt aleşi numai anumiţi oameni, iar 
eu nu, să înțeleagă, să lege za cu za lanţul 
neîntrerupt al spiritului? 


50 


A,...exemplu Brâncuşi, Coloana Infinitului, 
Masa Tăcerii,....câtă sensibilitate, câtă 
profunzime, câtă speranţă şi dezamăgire a 
strecurat el, în fiecare fibră sculptată. 

Oare atunci când dalta a modelat inima 
lemnului, în fapt a modelat însă-şi inima Ceasului 
Universal? Însăşi Spiritul lui în necontenită 
evoluţie? Cum a putut reda evoluţia viului şi 
gândirea ancestrală într-un mod atât de simplu? 
De ce atâta har? Sculptura lui....0, mulți o 
privesc, puţini o înțeleg. 

Da. El da, eu nu. Eu încă mai întreb. De ce 
acest pământ, acest glob mirific, această entitate 
ce îți ostoieşte sufletul şi trupul prin nemărginita 
lui frumuseţe, prin nesecata lui bogăţie, acest făt 
frumos al corpurilor cereşti, de ce această 
minunăţie, incubator experimental al dezvoltării 
inteligenţei superioare, bine păzit, bine ocrotit, 
bine apărat până la fracțiune de fracțiune de 
milimetru de către toate corpurile cereşti în 
habitatul cărora el săluşuieşte, de ce fură corpul 
fizic, îl înghite, îl mestecă, făcându-l.* una cu 
pământul * cum spune proverbul românesc. De 
ce? 

Nu este rău, dar este greu de acceptat 
momentul despărțirii. Inima omului se topeşte, 
plânge, apoi se încruntă suduindu-l. Pământ, ..... 

Pământ mustind de oase 
De generatii stoarse 
Pe-altarul nemuririi 

În teascul dur al firii. 


Verigi după verigi 

Se nasc, trăiesc şi speră 
Îşi dăruiesc obolul 
Fuzionând în sferă. 
Restricţii şi restricţii 
Porunci sunt zece-n lege 
De le sfinţeşti pe toate 
Pe el, nu vei fi rege. 


Divid suflete-n viață 
Urmând un nou destin 
Pământul se răsfaţă 
La ospăț de creştin. 


Sunt frunze doar de-o vară 
Sunt fructe germinânde 
Menite să dispară 

În neştiute unde. 


Rămâne doar copacul 
Sădit de Creator 
Ce va-nfrunzi o vreme, 


52 


O vreme va fi gol. 


Spiritul ce-mi înfrumuseţează trupul, 
potirul meu şi numai al meu, potir ceresc ce-mi 
picură viaţă după viaţă, nu pe mine cea de astăzi, 
cea prezentă mă renaşte, nu. Eu prin moarte mă 
revărs în căuşul lui şi viitorul prunc născut mă 
conține ermetic încarcerată în pliul destinului. 
Acolo trăiesc în mod ocult sau mai puțin ocult în 
funcţie de vrerea Sfântului Dumnezeu. 

Potirul îşi regenerează licoarea vieții, cu 
altă viitoare personalitate, alt viitor trup uman. 
Da, alt prunc nevinovat, ce ia drumul golgotei în 
picioare. Eu, nu. Eu, cea prezentă, nici odată. 

Terra,...este leagănul raiului şi al iadului. 
Aici se regăseşte frumosul şi urâtul existenţei. 
Aici este mierea, aici este fierea. Dozajul, precede 
calitatea evoluţiei. 

Deci viaţa prezentă este — unicat - şi trebuie 
trăită cu grijă. Nu trebuie scăpat nimic ce 
întregeşte multumirea sufletului. Acest nimic ce 

- nu trebuie scăpat - îşi are existenţa pe muchia 
ce desparte binele de rău. Echilibrul ne aparţine 
şi ne departajează. Greu, foarte greu. 


Imi amintesc o intervenţie divină, 
pentru că aşa se numeşte această intervenţie, 
până în clipa în care cercetătorii ştiinţifici explică 

concret, detaliat, cât de cât pipăibil, evoluția 
materiei invizibile, îmi amintesc, cum un vis de 
noapte m-a pus pe cai neînvăţați. 

Visul se derula cred în momentul când 
noaptea se destrăma în lumina dimineţii. Când 
soarele îşi răsfira genele sângerii pe orizontul 
pământului, diluând vălul întunericului. 


Eu mă găseam în mijlocul unui lac. Nu 
înotam, mă odihneam în plută. ÎI simţeam 
adânc, îi simţeam forţele susținându-mi 
trupul la suprafață. Valuri scurte masau 
delicat întreaga-mi ființă. Era plăcut, era 
teribil de relaxant, când! 

- Hei, scoală-te şi pleacă la ţară, a strigat 
la mine o voce puternică, venită de 
undeva din înaltul cerului. 

Am deschis ochii urmărind cu privirea 
claritatea sunetului. Cerul era limpede, 
prea limpede şi prea înalt. Pe albastrul 
transparent, neasemuit de viu, de 
luminos, pluteau nori ce luau diverse 
forme, dar nici unul, formă de om. 
Fiori fierbinţi m-au săgetat. 


Am sărit ca arsă în capul oaselor. 

Când m-am spălat, când m-am îmbrăcat, 
când am ajuns la uşă, nu ştiu! Un pas mai aveam 
şi ieşeam. 


- Unde pleci? M-a întrebat, soţul meu 
- La ţară. 

- Cum! Aşa pe nepusă masă!? 

- Da. Aşa pe nepusă masă. 

- Stai. 

- Mă întorc la prânz. 

Am tras uşa după mine. Cu paşi iuți, m-am 
îndreptat spre gară. 

Drum? Ce drum? Nu-l vedeam, nu-l 
simteam. Gândul meu era revoltat de neputința 
trupului de a-i ține pasul. 

În sfârşit am ajuns. Primăria, o casă 
simplă, pătrată, cu trei trepte străjuite de două 
aripi din ciment, părea că mă aşteaptă. Drapelul 
tării flutura mândru pe fruntea-i albită cu var. 

Am deschis şi am intrat într-un hol ai cărui 
pereți erau întrerupți din loc în loc de mai multe 
uşi. Pe una din ele am citit — Agent Agricol --. 


- Bună dimineaţa. 
- A!.... bună dimineaţa, mi-a răspuns un 
tânăr cu pielea roasă de soare. În 
palmele largi cu degete plate, ţinea o 
scrisoare. Perfect, nici nu se putea mai 

bine. Tocmai mă pregăteam să vă 
trimit această înştiinţare. Dacă tot a-ţi 
venit, poftim, o înmânez personal. 


Am luat hârtia şi am citit-o la repezeală. Nu 


credeam ce-mi văd ochii. Nu era posibil. 


Cum!? Îmi anulaţi reconstituirea 
dreptului de proprietate!? S-a 
reconstituit acest drept în baza unei 
legi date de statul român, în baza unor 
acte de proprietate originale ce le deţin 
de la părinţi şi pe care vi le-am pus la 
dispoziţie. Dvs. a-ţi eliberat o 
adeverinţă semnată, ştampilată de o 
instituţie de stat, o instituţie cu regim 
juridic. Cum vă permiteţi să o anulaţi? 
În ce ţară trăim? În baza căror legi 
acționaţi? 


Daţi-ne în judecată pentru a vă 
recupera pământul. 
Cum să vă dau în judecată? Am 


răspuns, zâmbind ironic. Până în prezent a-ţi 
procedat corect. Si pe ce motiv să fac acest 
lucru? Ce cap de acuzare să invoc? Să contest 
faptul că mi-aţi reconstituit dreptul de 


proprietate? Să cer anularea unui drept 

al meu, confirmat de dvs.? Hai 
domnule, dumneata glumeşti. Zău, 
glumeşti. Nu am motiv, înţelegi? Nu am 
bază legală. În fapt, v-aţi făcut treaba. 
Deţin confirmarea. Este palpabilă şi 
este în mâna mea! 


Poate aveţi dreptate. Ori cum, eu v-am 


anunţat. In rest, vă interesează. Semnațţi aici 
de primire. 


aici. 


Să semnez! Fi serios. Aici se comite o 
ilegalitate. 

Fie cum spuneți. Eu mi-am făcut 
datoria. Această dispoziţie am primit, pe 
aceasta o transmit. - Pământul nu vă 
mai vă aparţine -. 

Ce spui!....şi cui îi aparţine? 

Acest pământ a fost al mamei, al 
bunicului meu şi mai clar al strămoşilor 
de strămoşi ai mei. Deci îmi aparţine în 
fapt şi drept. 

E,,...... doamnă, avem şi alte treburi pe 


Da! Văd ce ocupaţie aveţi. Faceţi 
numai porcării. Şi...nu fi obraznic. Un 
lucru să-ţi intre bine în cap; situaţia nu 
va rămâne aşa. 

Am ieşit din birou fulgerând toată. Paşi de 
rezolvare se concretizau rapid în mintea mea, sub 
puterea incandescentă a gândurilor revoltate de 
curajul impertinent abordat în situaţia ce mi se 
pregătea. 


Viitorul timp nu l-am irosit. Am deschis 
uşi, am intrat pe ferestre,... şi am rezolvat. Eu? 
Da, într-un fel. Căile însă, au fost deblocate de 
Dumnezeu. 

Trebuia acest episod al vieţii mele dus la 
bun sfârşit? Poate. Altfel nu ar fi fost ce ace a 
fost. Dumnezeu a intervenit? Da. El veghează tot. 
Cum? Noi încă nu ştim. El veghează bunul mers 
al Creaţiei. Cine nu crede în EL şi Creaţia Lui o 
face pe cont propriu. Eu cred. El este părticică a 
sufletul meu, este cu mine. 

Visele mele de noapte, nu toate, bine înţeles, 
nu s-au derulat prin simboluri, ele au conţinut 
întotdeauna un îndemn tacit, un loc unde trebuie 
mers, un lucru ce trebuie făcut sau nefăcut, o 
voce imperioasă ce trebuie ascultată şi înfăptuită 
întocmai. Le-am urmat îndemnul şi nu am dat 
greş. Ele, în anumite perioade de viaţă au 
direcționat înfăptuirea destinului. Nu m-au lăsat 
rătăcită aiurea pe culoarele liberului arbitru. El, 
Marele Dumnezeu, este şi va fi o F ORŢĂ, a fost şi 
este EXPERIENŢA UNICĂ, O EXPERIENȚĂ 

AUTO PLĂMĂDITĂ ÎN AFARĂ SE TIMP ŞI 
SPAȚIU. A FOST, ESTE ŞI VA FI 
CREATORUL VIULUI UNIVERSAL. Am fost şi 
sunt una din umilele lui creaţii. 

EL, Marele Dumnezeu intervine în 
finisarea micului nostru destin pentru că acest 
destin reprezintă sămânţa Marii şi Micii evoluții. 
Acest destin reprezintă cerința necesară dăinuirii 
noastre în oceanul Spiritului Universal. Acest 
destin umple ochiurile Creaţiei Vii, făcându-l să 
înainteze un pas şi încă un pas. 

* 


* * 


Sigur greutățile, piedicile existente în viață, 
nu m--au ocolit. Au fost prezente, uneori dureros 
de prezente. Uneori luau dimensiuni ce-mi fura 
aerul de la gură. 

În totdeauna în aceste cazuri natura, 
frumusetea, delicateţea, vigoarea ei, îmi inducea 
puterea depăşirii momentului. A momentului 
acela ce dădea impresia sufocantă că nu poate fi 
depăşit. Că el însuşi, este sfârşitul. 

Mă furişam în liniştea camerei, îmi 
sprijineam capul în mâini şi priveam pe 
fereastră. Priveam afară în minuscula grădină 
din curtea casei. 

Atunci gândurile neputinței se estompau îşi 
pierdeau virulenţa. Erau înlocuite ori de coloritul 
multicolor al florilor, ori de vişinul ce îşi resfira 
îndrăzneţ ramurile, alocându-şi drepturi 
patronale. 

Singura fiinţă însă, ce îndrăznea să-şi 
afirme prezenţa în liniştea camerei, era ceasul. 

Tic tac, tic tac, îşi deşira şiragul secundelor, 
lăsându-le să cadă pe podeaua timpului. 

Tac tic, tac tic, vălureau ele planeitatea 
liniştii din jur. 

Tic tac, tic tac îşi strecurau melodia 
ritmică, liniştitoare, ştergând lin, neobservabil 
cumpăna momentului. 

În această ambianţă interioară şi exterioară 
îmi găseam forţa de a merge mai departe, de a 
depăşi dezamăgirea, deznădejdea. În această 
ambianţă începea sufletul a cerne situaţia, a 
concluziona. 

Când situaţia nu-mi permitea incizii 
radicale, mă retrăgeam tiptil de pe câmpul de 
luptă. O făceam prudent, în tăcere, imitând paşii 
racului sau a zodiei în care am văzut pentru 
prima oară lumina soarelui. Măcinam în gând şi 
suflet, decideam ocult, fără tam-tam. 


S-a terminat răbdarea 
Paharul s-a umplut 

Există-n tot şi-n toate 
Un punct de netrecut. 


E peste poate plin 
De-amar şi de venin. 
Turnat-au şi cei buni 
În neştiinţa lor 
Turnat-au şi cei răi 
Știind exact ce vor 


Şi dintr-un suflet bun 
Curat şi iertător 

Au plăsmui un altul 
Rigid, neiertător. 


Dar,...pentru-a nu răni 
Îmi iau desaga-n spate 
Şi plec pe un alt drum 
Lăsând totul la spate. 


Ce dacă toate dor 

Ce dacă-n plâns mă-nec 
Am hotărât acum 

Am hotărât şi plec. 


Deschid altă portiţă 
Incerc altă cărare 
Destinul e cerinţă 

Speranță şi-ncercare. 


Aşa dispăream din drumurile ce fără voia 
mea se încurcau ireversibil. 
Erau situaţii în care nu aveam dreptul să 
intervin cu toate că tare mult aş fi vrut. Cine-i 
vinovat? Mă întrebam. El? Ea? Ei? Noi?Mai 
bine tac. 
Eu tăceam şi inima ţesea maramă de foc în 
jurul capului. 
Maşterul intră 
În scăldătoarea copilului 
Mama, nu mai e părinte 
E sânge fierbinte 
S-a prins în ritmul lui 
Ritmul şacalului. 


Maştera joacă 

În scăldătoarea copilului 
Tatăl, nu mai e părinte 
E sânge fierbinte 

S-a prins în joc 
Hăulind cu foc. 


Copilul gol, nedumerit 
Ascunde trupul în pălmuţe 
E-n plus. 

E jocul lor. 

Jocul părinţilor. 


Sărman copil neprihănit 
Din iubire zămislit 

Din iubire păcălit 

Din iubire părăsit 


Cine-i de vină? Cui îi pasă. Va fi 
răscumpărat timpul furat? E posibil? Nu. 
Tic tac, tic tac secundele uitării se aştern pe 
ochii minţii, pe coardele sufletului. Iar eu.,... 
Îmi iau desaga-n spate 
Cătând un drum revers, 
Lăsând ca tot şi toate, 
Să-şi facă propriul mers. 


Intervenţii ale Marelui Dumnezeu în 
finisarea spiritului existent în mine au mai fost. Şi 
nu una, mult mai multe. De fiecare dată s-au 
manifestat prin vise. În vis am fost atenţionată 

sau informată de fapte survenite sau ce urmau a 
surveni. 

Da, Dumnezeu m-a iubit şi mă iubeşte în 
felul Lui. De ce merit eu această iubire? Nu pot 
da răspuns. 

Ori cum, un alt vis şi-a lăsat amprenta pe 
una din filele destinului meu. 


*Mă regăseam în casa primei mele soacre, 
casă în care am locuit cu Simi, primul soţ. mai 
bine de cinci ani. 

0,....prima mea soacră,...0o rază bălaie 
ruptă din soare. Un spirit viu, surâzător, curat. 

Nu mai era la prima tinereţe. Timpul îi 
rotunjise puţin trupul şi îi săpase obrazul neted 
altă dată, cu riduri ce îşi scurgeau tristeţea spre 
josul bărbiei. 

Dormitorul împăienjenit într-o lumină 
slabă, scăpată de la un bec sleit, părea sinistru. În 
mijlocul lui trona o masă. O masă goală. 

Când am intrat eu, ea mătura. Mătura 
încet, trăgând cu migală în făraş, şi cea mai mică 
scamă. 

- Mamă, noaptea te-a găsit pe tine 

- vrednicia? Am întrebat-o, mirată. 

- Ce, e după mine! a răspuns, 
îndreptându-şi spatele înţepenit. S-a 
stins Ioniță. 

- Cum! S-a stins? A murit? 
- Da. 
Durerea ei şi-a întins aripile şi asupra 
sufletului meu. * 


A murit Ioniţă... a murit acel om ce a fost 
ca un tată pentru mine. Acel om tăcut, ce mergea 
parcă tot timpul în vârful picioarelor, pentru a 
nu deranja. Acel om ce prin prezenţa sa, umplea 
casa de calm, siguranţă, ocrotire, înțelegere, 
iubire. S-a dus acel om! Da. 

Unde s-a dus? Pentru că între viaţa de aici 
conştientă, conştientizată de noi şi viaţa de după 
moarte pe care o sesizăm prin simțuri şi dorinţe, 
se găseşte o ruptură, o ruptură obscură care 
răpeşte omul iubit, fără dreptul de a-l regăsi 
concret în preajmă. 

Această ruptură este de neînțeles pentru 
mine, de neacceptat. Această ruptură mă revoltă. 
Îi doresc ştergerea din calculatorul timpului. 
Prea mă doare. 

Oare de ce Dumnezeu nu-mi dă mai multă 
putere de înţelegere asupra Lui şi a Creaţiei Lui? 
Aş vrea să ştiu, să cunosc tot, tot mersul începând 
cu Alfa şi terminând cu Omega. 

Hm,...Dumnezeu îmi întinde o mână, iar eu 
îl vreau întreg. Nu prea fac casă bună cu 

modestia. Imi cunosc locul în ierarhie și totuşi...of 
Doamne, nu te supăra pe mine. 


După Ioniță s-a dus şi Simi. Simi, soţul 
iubitor pe care eu l-am alungat ca pe un gunoi 
din viaţa mea. 

El,... nu a păşit pe cărarea morţii, până 
când nu mi-a confirmat încă o dată iubirea, locul 
meu în sufletul lui. 

În ultima noapte de viaţă, a trecut pe la 
mine. Acasă? Nu, în vis. În casa sufletului. 

* Era iarna. Păşeam cu grijă pe întinderea 
albă ce se desfăşura în zare. Fulgi mari de zăpadă 
curgeau dintr-un cer cărunt. Se aşterneau pe cap, 
pe faţă, pe trup. Din când în când sorbeam câte 
unul, ce fără voia lui rătăcea drumul. 

L-a un moment dat, de unde şi cum, un 
troian alb-albăstrui, mi-a barat mersul. Am urcat 
doi-trei paşi pe el, dar am alunecat. Cât a-i clipi, 
o mână puternică m-a săltat în picioare. Ochii mi 
s-au dilatat. În vârful lui stătea Simi. Înalt, suplu, 
tânăr, viguros. 


- Ajută-mă să urc la tine, l-am rugat. 
- Nu 
- Cum nu! Singură nu pot, alunec. 

- Nu. A spus el, privindu-mă trist. Şi a 
dispărut. Silueta lui blondă s-a dizolvat în 
laptele neantului. 


M-am trezit. M-am îndreptat iute spre 
telefon. Aveam nevoie de confirmare. Era prea 
tânăr. Nu se poate. Visul mă minte. Şi....nu 
vreau. Nu-i adevărat. 

Degetele îmi tremurau pe butoanele 
receptorului. Numerele dansau în fața ochilor. 
Buzele murmurau mecanic: nu vreau, e prea 
tânăr. 

- Alo, Dorina? 

- Da. 

- Ce face Simi? Ştii ceva de el? 

- A,.... Măi,....iartă-mă, nu te-am sunat. 
S-a prăpădit. 

- Când? 

- Aseară. 

- Dar,... mai fi sunat azi. Da? 

- Nu. Nu te-aş fi sunat. 

- De ce? Spune, este normal? Aşa se 

procedează? 

- A, nu, nu, m-a întrerupt. Nu te supăra. 

El avea altă familie, nu, nu. 

- Ori cum, ar fi trebuit,.. 

- Dar ce-ţi veni dragă, să mă întrebi de el, 

după atâta timp ? 

Aşa, am răspuns eu supărată. 

Cum aşa? 

Simplu, aşa mi-a venit mie. 

Da, a murit. Era bolnav săracul.... 
Totuşi meritam să-mi spui. O tineam 


într-una eu. Noi am fost şi suntem prietene. 


Suntem. Hai, lasă lucrurile aşa cum 
s-au aranjat. 

Am altă putere? 

Nu. Lasă-mă acum. Şti şi tu câtă treabă 
este. 

Da! 

Vorbim peste câteva zile, dar nu despre 
el. Nu vreau, mi-e greu. 

Înţeleg. Era fratele tău, sânge din 
sângele tău. 

Pa. Ne auzim la telefon. 

Pa,... 


A închis receptorul. Odată cu el s-a închis şi 
poarta ce mă lega aici, pe acest pământ de Simi. 
EI a plecat. Mie mi-a interzis să-l urmez. 


La un moment dat, într-un context al vieţii 
mele mă găseam în Germania — Nurenberg -. 
Locuiam la fiul meu într-o garsonieră la 
mansarda unei clădiri, cu arhitectură simplă, 
dreptunghiulară. Avea aripile acoperişului 
închegate la un unghi de maxim 45 grade, aripi 

pe a căror suprafaţă apa şi zăpada nu aveau 
şanse de supravieţuire. 

Ziua, trenă a unui soare de iarnă, lăsa cu 
bună ştiinţă hlamida nopţii să-şi preia rondul. 
Stelele se încropeau puzderie pe înaltul cerului şi 
odată cu ele oboseala de peste zi se integra plăcut 
în toate fibrele fiinţei mele. Îmi era somn. 

M-am desprins de ochiul ferestrei ce îmi 
făcea legătura cu acea minune exterioară şi m-am 
băgat în pat. Am adormit instantaneu şi, - 

* se făcea,.. că,.... eram tot la fereastră. Priveam 
din înaltul meu în josul străzii. 

Pe trotuar am văzut alergând spre mine 
patru țigani cu patru câini lupi în lesă. Figurile 
lor amenințătoare îmi presau pieptul luându-mi 
răsuflarea. 

- Mă omoară, mi-am zis, scurgându-mă 
spre podea, când.... bătăi uşoare în geam m- 
au făcut să ridic privirea. La fereastră acum, 
se contura faţa zâmbitoare a unui militar. 
- Noi suntem aici, îmi inducea el. Noi vă 
apărăm, spunea glasul lui misterios. 

l-am pus pe goană, privi-ţi. * 


Şi m-am trezit brusc. 

Cât am dormit? Aveam senzaţia că în clipa 
anterioară închisesem ochii. Dar nu. Era 
dimineață. Soarele îmi dădea bineţe. 

În timp ce eu şi fiul meu sorbeam cafeaua 
începutului de zi, i-am povestit visul. 

- Serios! A răspuns el, uşor contrariat. 

Ciudat. Aici a fost unitate militară. 
După al 2-lea război mondial, clădirea 
s-a reamenajat pentru circuit civil. 

- Da!,.....am răspuns mirată. 

- Da. Aşa a fost. 


E,..de ce acest vis? Ce legătură avea el cu 
starea mea sufletească? Şi de ce mi s-a dezvăluit 
mie secretul clădirii? De ce?....De ce mi s-a creat 
siguranță, ocrotire, încredere? 

Eram în ţară străină? Da. Cerul nu mai era 
acelaşi? Era. 

Cert este că pe tot parcursul cât am locuit 
în habitatul acelei clădiri, am avut o linişte de 
sine ce nu am mai simţit-o nici o dată. Nici chiar 
în casa mea. 


Liberul arbitru, Of, liberul meu arbitru, a 
fost combătut drastic de viaţă. În calea realizării 
lui, răsăreau piedici, precum ciupercile după 
ploaie. Când în sfârşit spuneam hop, gata, am 
reuşit, pasul se pierdea în hăul dezamăgirii. 

Venea aşa, ... de nu ştiu unde blocajul. Iar atunci 
când se întâmpla invers, atunci sigur era o 
minune. O minune pe care unii o numesc 
întâmplare. Eu o numesc clipa intervenţiei divine, 
mâna lui Dumnezeu ridicată asupra-mi; altceva, 
nu. 

Sufletul mi se scurgea prin lacrimi. Nu mai 
puteam interveni cu nimic. Se repeta în al doilea 
an. Încăpăţânarea fetii mele era de neconceput. 
Căzuse iar sub bară la examenul de admitere în 
facultate, cu note mari. Lua trei la matematică şi 
zece la celelalte. Şi buf. De mine nu asculta nici 
cât negru sub unghie 

- Înscrie-te mamă la altă disciplină o 
rugam, apoi faci transfer prin examene 
de diferenţă. 

Aş, eu vorbeam, eu auzeam. Ea o ţinea într-una 
pe a ei. 

- Nu vreau şi mai lasă-mă în pace. M-ai 
cicălit destul. 


Dar când este să fie, este. Ca să-mi alung 
supărarea am luat receptorul din furcă 
telefonului şi am sunat o prietenă, bibliotecară la 
facultatea unde băiatul meu frecventa cursurile. 
Îmi plângeam amarul la ea, când dintr-o dată 
m-a întrerupt. 

- Stai, nu te mai smiorcăi. Locurile l-a 
Facultatea de Instalații nu s-au completat şi se 
mai fac înscrieri până azi la ora trei. 

- Cât este ceasul? 

- Să mă uit, două jumătate. 

- Nu am timpul fizic nici măcar să scot 
dosarul de la cealaltă facultate dar să mai 
ajung unde spui tu. 

- Bine, închide. Te sun imediat. 


Nici nu am avut timp să răsuflu ca lumea, 
că telefonul deja tremura sub zbârnâitul soneriei. 
- Alo,... 
- Da. 


- Am vorbit l-a secretariat. Mergi cu 


buletinul ei acolo. Te aşteaptă. 
Grăbeşte-te. 


Aveam capul varză. Am zburat. Am 
completat formularul de înscriere şi gata, fata 
mea era înscrisă la altă facultate. 


Cum am dat cu ochii de ea, i-am spus tot ce 
făcusem. 


- Da! A răspuns ea fără opunere. Foarte 
frumos, dar ştii la ce materii dau 
diferenţă? L-a matematică. 

Am făcut ochii mari. În subconștient ştiam. 
Conştientul însă a acţionat inconştient. Fapta era 
comisă. 

- Deci? 

- Deci încerc. Aşa ai vrut, aşa fac. Cu 
trigonometria mai mă descurc. Cu algebra, 
merge puţin. Geometria-i l-a pământ. Când 
este examenul? 

- Peste trei zile. 

- Bravo mamă. 


A încercat ea mititica, s-a străduit chiar. 
Nunucu, aşa îl alinta pe fratele ei, i-a fost alături. 
Dar matematica nu se învaţă în trei zile. Ce este 
pierdut, este bun pierdut. Totuşi efortul şi 
seriozitatea pe care o aborda, felul în care încerca 
să asimileze cât mai mult cu putință, îmi dădea o 
oarecare speranţă. Dar, a căzut sub bară cu 
medie ce m-a uimit. Mult mai mare de cât mi-aş 
fi imaginat. 

Eram distrusă. Listele cu admişi, respinşi 
au început să-mi joace în faţa ochilor. 

M-am retras din fața panoului. Picioarele 
luau forma arcurilor prea încordate. Cedau, se 
rupeau, tindeau spre podea. 

Sleită, am lipit spatele de primul perete. 
Devenisem basorelief. Piatră încastrată-n piatră. 


73 


Sângele mă părăsise, luând în drumul lui şi ultima 
brumă de speranţă. 


Doamnă, vă simţii bine? Răzbătu o voce 
blândă, până la mine. 


Priveam dar nu vedeam silueta mărunţică a 


femeii. Am răspuns automat. 


Fata mea a căzut iar sub bară. 

Ce medie are? 

8,59 

Perfect. Fiţi liniştită. Fata are medie 
bună. Acum am primit telefon de la 
rectoratul Institutului de Politehnică. 
Mi s-a comunicat; ca toate dosarele 
copiilor ce au media peste cinci să fie 
trimise la ei. Toţi concurenții care vor 
să îşi continue studiile, au posibilitatea 
să urmeze în cadrul Institutului 
Politehnic, cursurile unei facultăţi ce 
nu şi-a ocupat toate locurile. Acum mă 
grăbesc. Mergeţi dvs. la secretariat şi 
cereţi numărul meu de telefon. Mă 
sunaţi mâine până în ora zece. Sunt 
rectorul acestei facultăţi. Vă aud mâine, 
da? 

Da, am răspuns. 


Cum am ajuns acasă, cum a trecut noaptea 

dar ce, a fost noapte? A fost zi polară, 
interminabilă, insuportabilă. Albă, albă, orbitor 
de albă. 

Când zorile s-au strecurat în sfârşit pe 
fereastră, inima a luat ritmul aripilor de albină în 
zbor. 

M-am ridicat din pat îndreptându-mă 
săgeată spre telefon. 
-  AlO,....mi-am auzit vocea piţigăiată, fir 
de aţă, plutind pe râul vieţii. 
- Da. Am auzit eu un glas ferm. Cu dvs. 
am vorbit ieri pe holul facultăţii? 
- Da. 
- V-am spus eu să nu vă pierdeţi cu firea, 
ei bine, mergeţi cu fata, în aula mare a 
Institutului Politehnic şi înscrieţi 
fata, l-a ce facultate doreşte. 
- Dal... 
- Da. 

Încăpăţânata mea a terminat Facultatea de 
Marcheting Industrial. Anii au fost luaţi unul 
după altul, fără probleme, fără întreruperi. 


Blocajul fusese înlăturat. De cine? De ea? 
Nu. De mine? Nu. 

Deci, este aceasta o minune? Este. Cum de 
s-au legat itele tocmai aşa, când toate fluturau 
libere, fără căpătâi, în bătaia vântului. Cum? 

Dacă m-ar întreba cineva, cum arăta acea 
femeie mărunțică, nu aş şti să o descriu. Vocea ei 
însă, a rămas rezonanță de neşters în lanţul 
destinului meu. Mi-a redat puterea de a respira. 
În sfârşit, cu greu, cu multă uzură sufletească şi 
psihică am mai urcat o treaptă, spre înfăptuirea 
ţelului propus. 


Deci, cum spuneam, o revoluție înscenată 
de odraslele oamenilor *dotaţi* în deplină 
înţelegere cu spuma * dotaţilor * globali, 
revoluţie ce şi-a luat tributul din sângele 
oamenilor de rând, a adus şi pe meleagurile 
noastre schimbarea. Schimbarea orânduirii cea 
crudă şi nedreaptă într-o orânduire mai crudă şi 
mai nedreaptă. 

Dar părerea mea despre frecuşul dintre 
aceste clase şi rezultatul final, am spus-o mai sus. 

Nu arunc cu noroi în nimeni Aceasta este 
moara, aceasta este apa. Făina se separă de 
tărâţă, glutenul se separă de făină şi el, este 
crema. Crema trebuie respectată, indiferent pe ce 
treaptă ierarhică a societăţii este inserată: 
economică, politică, ştiinţifică, culturală, etc. Ea 
unge osiile. Apa captată, îngrădită, disciplinată, 

e pusă la treabă. 

Odată cu schimbarea, pătrunderea unor 
noi curente, cum ar fi - să fi trendy -, ca să mă 
exprim în termeni de import, să fiu, adicătelea în 
top, au ajuns şi la noi. 

La început au fost treningurile multicolore, 
personalizate cu blazoanele ţărilor din care erau 
importate. A,... cine nu avea acel trening, o 
doamne, era depăşit, era în afara lumii, era privit 
cu dispreţ. Prostul. 

Într-una din zile, pernuţa ocrotitoare a 
viitorului meu, fetiţa mea dulce - amară uneori, 
precum cafeaua absolut necesară începutului de 
zi, mi-a spus răspicat. 

- Vreau un trening, mamă. Se găseşte la 
- magazinul din colţ. 
- Acum?! 
- Da 
- L-a salariu, nu am bani acum. 
- Şi dacă nu-l mai găsesc? Este unul care 
îmi place. Dacă se vinde? 
- Nu am bani, înţelegi! 
- Da, aşa eşti tu, pentru mine nu ai nici 
odată, bani. 
- Îți cumpăr la salariu. 
- Nu, eu vreau acum. 
- Acum, nu pot. 
S-a întristat, aproape i-au dat lacrimile. 

Îmi părea rău văzând-o, dar nu aveam altă 
alternativă. Aceasta era posibilitatea mea 
financiară. 

Peste 15 zile ne-am înfiinţat la magazinul 
din colț. Ochişorii ei, căutau neliniştiţi treningul. 
- A! Uite-l, acesta este. Acesta, galben 
pai. Are desenat pe piept stema Statelor Unite 

ale Americii. ÎI vezi? 

- Da, îl văd. Ce-ţi place l-a el? Am 
întrebat-o după ce l-am privit mai bine. 
- Îmi place şi gata. 

- Bine, probează-l. 


Îi venea perfect. Nu-şi încăpea în piele de 
bucurie. Radia toată. Nici nu l-a mai dezbrăcat. 

Toată ziua aceea s-a fudulit în faţa fetelor 
de vârsta ei. Seara când l-a scos de pe ea, l-am 
spălat şi l-am întins pe frânghie, în balcon. Cine 
ar fi prevăzut întâmplarea. Căci da, a urmat o 
întâmplare. 

În jurul orei 12 noaptea, soțul meu mi-a 
făcut surpriza să se întoarcă inopinat din 
delegaţie. 

Primul lucru pe care l-a făcut a fost să 
meargă în dormitorul copiilor. Dormeau. 

I-a mângâliat, le-a urat somn uşor, când 
deodată l-am auzit strigând. 

-  Dă-te mă jos, de acolo. Şi s-a 
repezit furios spre balcon. A deschis 
uşa, dar nu l-a prins. Ce avea-i 
pe frânghie? Alerga spre un altul, 
fluturând ceva deschis la culoare. 


Inima mi s-a făcut cât un purice. Ce mă fac, 
ce mă fac, ce-i spun fetii? Sub nici o formă nu va 
accepta situaţia. Vinovata principală voi fi în 
mod sigur eu. 

- A furat ceva? te-m întrebat 

- Da. 

- Ce? 

- Treningul fetii. 

- Lasă,...îi cumperi tu altul. 

- Da. Dacă mai găsesc altul exact la 
fel, am răspuns, zâmbind amar. 

- Ce avea deosebit? 

- Nimic, din punctul meu de vedere, 

numai că fata pe acesta Îl vroia. L-a dorit atât 

de mult, încât nici nu ştiu cum să-i spun 

mâine dimineaţă. 

- Lasă în grija mea, mă descurc eu. Ai 

ceva de mâncare? 

- Da. 

- Cât mă dezbrac, pune-mi şi mie să 

mănânc. 

- Bine. 

A doua zi o întreagă avalanşe de vorbe s-au 
prăvălit peste capul meu. Dintr-o dată devenisem 
oaia neagră din viaţa ei. Eram surprinsă, uimită, 
de virulenţa acuzelor. Eram eu sau nu eram eu, 
cea căruia se adresa? Şi totuşi, eu eram aceea. 


- Tu eşti vinovată. Mi l-ai cumpărat cu 
părere de rău. Eşti rea. Ştiu, nu mă 
- iubeşti. Aşa îmi faci întotdeauna. 
- N... 
- Taci, ştiu eu. Ce, crezi că sunt proastă? 
Bucură-te. Acum poti să te bucuri. Nu-l mai 
am. Ţi-a făcut Dumnezeu pe plac. Şi a început 
să plângă. 
Doamne, cum îmi frângea inima. Lacrimile 
îi curgeau şiroaie pe obraji. Toată, toată fiinţa îi 
zvâcnea de parcă venise sfârşitul lumii. Credeam 
că mor, văzând-o. Nu mai puteam suporta. 


- Taci, opreşte-te. Hai să cumpărăm 
altul. 

- Nu mai vreau. 

- Te rog, hai. 

- Nu înţelegi, nu mai vreau. Altul, nu mai 
vreau. 

Zilele se scurgeau una după alta. Cristina, 
părea a fi uitat de trening. Şi totuşi, sufleţelul ei, 
nu uitase. Prea mult şi-l dorise. 


Într-una din dimineţile următoare, mă 
trezesc cu ea cuibărindu-se lângă mine, în pat. 

- Ei! Ce-i cu tine? 

- Mamă, am avut un vis ciudat. 

- Te-a speriat? 

- Nu. A fost, ....cum să-ţi spun,..a venit o 

femeie la mine. S-a oprit la 
marginea patului, m-a privit blând, 
apoi m-a întrebat.* Ştii să-mi răspunzi 
ce zi este astăzi? Dacă da, îţi 
îndeplinesc o dorință. * Ştiu. I-am 
răspuns pe nerăsuflate. Luni *. Am 
greşit? M-a privit lung, apoi a dispărut. 
Ei, ce zici? 

- Ştiu eu... ce să-ţi spun. Tu ai ştiut 
răspunsul. Senzatia de ocrotire lăsată în 
urma ei, e un semn bun. Astăzi este 
luni. Vedem ce se întâmplă pe parcurs 

- Eu,.. aş vrea treningul înapoi, mamă. 


Zilele s-au scurs, închegând aproape o 
săptămână. Nici un incident mai deosebit nu a 
avut loc. O singură zi mai rămăsese; duminică. 
Dacă nici în această zi...... 

C-am în jurul orei zece seara, soneria se 
zbătea sub apăsarea unei mâini puternice, 
hotărâte. Deschid uşa. Sub lumina lăptoasă a 
becului de pe casa scării, în faţa mea, se 
prelungea silueta unui bărbat. Am ridicat capul 
pentru a-l contura. Bine clădit, cu o expresie 
serioasă pe față, m-a întrebat: 


- Familia Tamaş? 

- Da. 

- Vi s-a furat ceva de curând? 

- Da! Am răspuns. Treningul fetii. Abia îl 

cumpărasem. 

- Sunt de la poliţie. Ce culoare avea? 

- Galben pai. 

- Acesta? 

- Da! 

Nu-mi venea să cred. Era treningul, 

treningul acela unic, cel de ne înlocuit. 


- Pot intra? 
- Bine înțeles. 


În timp ce intra, a tras uşor din spatele lui o 
mogâldeață, c-am de nouă ani, pe care a împins-o 
în hol. 

- Acesta este hoţul. Veniţi mâine 
dimineaţă la poliție şi depuneti 

plângere. 

- Să depun plângere! A... nu, nu depun. 
Sunt mulțumită pentru reîntoarcerea 
acestui trening. Prea mult l-a jelit fata 
mea. Sper ca acest băiețel să-şi găsească 
altă meserie. Nu, nu fac plângere. 

- Cum doriţi. Noi ne-am făcut datoria. 

- Vă mulţumesc din suflet. 


Minunea s-a împlinit. Femeia din vis s-a 
ţinut de cuvânt. Bucuria fetii, a fost enormă, 
totuşi nu l-a mai îmbrăcat nici o dată. A rămas 
mic de ea şi l-am dat de pomană. 

Visele, da....visele, sunt îngeri păzitori ce 
îndreaptă, repară paşii vieţii, ducând spre 
realizarea întregului menit. Visele, aripi ce m-au 
purtat pe mine, pe fata mea, pe băiat, în misterul 
inteligibil al spiritului, ce ne-au rupt pentru o 
fracțiune de clipă de materie, arătându-ne o 
existență imaterială ce se consumă în interiorul 
nostru, în exteriorul nostru, braţ la braţ, într-o 
deplină simbioză. Vise ce au tras pentru o 
secundă bariera prezentului, arătându-ne că nu 
totul se rezumă doar la ce vedem, ce pipăim ci 
există în noi şi pentru fiecare din noi, o temelie, 
un început, o experienţă, un timp acumulat în 
ascendent, un timp prezent, timp de acumulare şi 

un timp descendent, viitorul. Şi de l-a el? 
Brâncuşi - Coloana infinitului - . 


* 


Bătrânetea îți dă gânduri năstruşnice. * Dă 
doamne mintea românului cea de pe urmă *. Nici 
o dată nu am dorit să bravez. Nici o dată nu am 
dorit să fiu sub lumina reflectoarelor. Acum 
parcă îmi pare rău. Sunt ştearsă, sunt o umbră, 
sunt un nimic. Nimic nu va străluci în urma 
pieirii mele. 

Privesc cum se înşiruie zilele una după alta 
şi-mi par mult mai scurte de cât cele ale tinereții. 
Prea repede se duc. Acum e dimineaţă, acum e 
seară. Parcă le mănâncă vâreolacii. Timpul e 
scurs. Da, timpul s-a scurs pentru mine. Mă 
apropii cu paşi repezi spre capătul atei, fără 
strălucirea omului ce se lasă pe sine, simbol 
pentru cei ce vin. Imaginea acestui gând venit aşa 
pe nepusă masă, mă sâcâie, mă agasează. Saltă, 
tresaltă în ochii minţii, zâmbind ironic, 
batjocoritor. Ai fost şi ai rămas un nimeni, ai fost 
şi ai rămas un nimeni, iar eu parcă nu aş mai 
vrea să mor. Mai vreau timp. Mai am nevoie de 
timp, tip în sinea mea. Dar..... 

Mă duc....şi-mi pare rău 
Mă duc în nemurire 

Mă integrez în hău 

Mă integrez în fire. 


Nu ştiu unde mi-e locul 
Mare-i Dumnezeirea 
Acesta este jocul 
Aceasta e menirea. 


M-am învăţat aici 
Sub cer urzit în perle 
Sub vraja unduioasă 
A trilului de mierle. 


Sub tunetul din nor 
Ce-mi fulgeră simţirea 
Sub unde ce mă dor 

Şi nasc în trup iubirea. 
Şi n-aş mai vrea să mor 
Ţesute-s ite multe 

Din lacrimă, din dor 
Dar.....nu e după vrute 


Plecă El şi Isus 

Plecă şi Eminescu 
Părinţii mei sânt sus 
Dar eu,....0 cutărescu. 

Cine am fost? Un nume pe un certificat de 
naştere. Nu m-am remarcat cu nimic. Chiar dacă 
am avut ceva de spus, de strigat. nu am avut 
curajul să ies în faţă. Nu am fluturat în văzul 
lumii stindardul ideilor, simțămintelor sau 
faptelor. De ce? Aveam teamă de efecte. Efectele 
ce le pot produce această fluturare. Teama că 
vorba, fapta pot dăuna mie sau celor dragi mie. 

Şi totuşi am făcut-o odată. Dar, numai o 
dată şi m-am ars. 


Tinereţea, e taurul furios ce intră în ring, 
umilit de suliţele înfipte de om, în spinarea lui, în 
grumazul încă ne înjugat. 

Am avut curajul nebunesc, să aduc la 
cunoştinţă unui for înalt, anumite nereguli, 
printr-o scrisoare semnată şi contrasemnată de 
mai multe persoane. Rezultatul? 


- De ce nu a-i venit la mine în audienţă, 
singură? Era nemulţumirea ta,.. .nu! 

- Da. 

- Păi!... Acum, ce pot să fac? 

- 12 

- Vezi, nici tu nu şti răspunsul. Nu mai 

depinde de mine, chiar de aş vrea. 

Am ieşit îndreptându-mă încă confuză, 
către biroul meu. 
Pe moment nu am realizat înțelesul 
vorbelor dar după..... 
Pe culoare se auzeau şoapte ce îți îngheţa 
şira spinării. 
- Se face reorganizare, a-i auzit? 
- Nu 
- Da....se reduce personalul. Cine ştie pe 
unde ajungem. Tu ai pe cineva? 
- Pe cine? Pe mine... şi atât. 
- Păcat. 
- De ce? 
- Aşa. 
- Ştii ceva? Sunt pe listă? 
- Nu. De unde să știu. 


Cu frica în sân am intrat în birou. Nu 
după mult timp, şeful se ridică de pe scaun şi 
într-o linişte de nici musca nu se auzea, recită 
calm, cu voce tare: 

- Nimeni nu pleacă. La ora 10 vom 
merge cu toţii, l-a Cabinetul 
Ministrului. 

Am făcut pe loc aritmie. Sângele s-a postat 

fără ruşine pe obraji, pe frunte, pe nas. În jurul 
gâtului, aveam salbă de purpură. 

La ora 10, tăcuţi, posomorâţi, ne-am 
prezentat la ordin. 

O anticameră largă, cu scaune din stejar, 
tapisate în vişiniu, ne-a primit oarecum 
binevoitoare. Lângă o uşă înaltă, l-a fel de vişinie 
se decupa un birou minuscul. 


- Luaţi loc, ne-a invitat o domnişoară 
fraumuşică, ce se găsea în spatele lui. 
Când vă auziţi numele, intraţi în 
Cabinet. 


- Alecu Nicolae. 

- Da. 

- Avrigeanu Elena. 

- Da. 

- Popovici Alexandra. 
- Da. 


Intrau umili, încovoiați, ieşeau l-a fel. Îi 
priveam cu ochi mirati, ne mai întâlnindu-mă 
până atunci cu o asemenea situaţie. Îi judecam 
aspru, surâzând ironic în mintea mea. Acum, nu 
aş mai face-o. Experientele vieţii m-au domolit 
bine. 

- Tamaş Ancuţa. 
- Da. 

Am intrat. În faţa mea se desfăşura o masă 
dreptunghiulară lungă, lungă, de abia o 
cuprindeai cu privirea. În spatele ei se distingea 
silueta unui bărbat c-am la 40 — 45 ani, nefiresc 
de înalt având în vedere distanţa la care se afla. 
Avea părul ondulat, uşor grizonant la tâmple. 
Ochii, de culoarea lignitului. 


- Luaţi loc pe scaun, m-a invitat el 

abordând o voce calmă, hotărâtă. 

- Mulţumesc. 

- Dvs. sunteţi repartizată l-a Institutul 
Metalurgic din Bucureşti pe un post 
de desenatoare. 

Poftim! M-am auzit ripostând, 
sükazánd strâmb. 

- Nu a-ţi auzit! A răspuns el mirat. 

- Da, am auzit. 

- ŞI? 

- Dumneavoastră ştiţi dacă eu sânt în 

stare să trag o linie dreaptă? 

- Cum! 

- Eu nu sunt desenatoare. Nu am 
pregătire şi nici talent în acest domeniu. 

- Dar,...aşa a-ţi fost prezentată, a 

răspuns el, vizibil descumpănit. 

- De cine? 

- De şefii dvs. 

- Nu merg la nici un Institut şi nici nu 
fac pe desenatoarea. Dvs. mă daţi afară 
din serviciu pe căi ocolite. Nu mă duc. 


Încordarea acumulată de zile şi ore s-a 
revărsat, inundându-mi faţa cu lacrimi. 
Descurajarea indusă, pusese stăpânire pe mine. 
În faţa lui mă consideram un gândac. Cine eram 
eu şi cine era el? Gânduri, filamente 
incandescente mişunau puzderie prin capul meu. 
Amploarea diferenţei de funcţii mă copleşea. 
Gata, uşile-s blocate, se conturau gândurile în 
concluzii. 

S-a ridicat de pe scaun, a venit la mine, 
probabil cuprins de milă, mi-a cuprins faţa în 
palme, ştergându-mi cu delicateţe abundența 
lacrimilor. 


- Linişteşte-te. Stai cuminte aici pe 
fotoliu, până termin cu ceilalți. 


Să intre altcineva, l-am auzit adresându-se 
secretarei. 
- Dys. mergeţi l-a Baza noastră de 
Aprovizionare şi Desfacere Iaşi. 
- Mulţumesc tovarăşe Ministru. 
- Dvs. mergeţi l-a Baza de Aprovizionare 
şi Desfacere Arad. 

- Mulţumesc tovarăşe Ministru. 

- Dvs. sunteţi repartizat pe o perioadă 
nelimitată, l-a Combinatul Siderurgic Galaţi. 
- Mulţumesc tovarăşe Ministru. 


Şi ieşeau toţi fără să zică nici — pâs -. Le era bine, 
le era rău, înghițeau tot aşa cum li se aşternea pe 
masa. Într-adevăr erau oameni maturi cu ghiocei 
la tâmple, ştiau ce fac şi cum fac. 

Când s-a terminat lista, s-a îndreptat cu 
jovialitate către mine. Citeam în ochii lui 
îngăduinţă şi chiar respect. ÎI uimise cumva 
curajul meu? Îl scosese din rutină? Sau îl amuza 
avântul tinereţii? Cert este, că într-un fel am 
câştigat..... doar pe moment. Mai târziu, totul a 
luato l-a vale. 

- Mergi în birou. Te voi chema mâine, 
după ce mă consult cu Directorii de 
Centrale. 

A doua zi eram salariata Centralei în 
subordine, în aceeaşi meserie. 

Şi de aici declinul. Îndrăzneala, mi-a 
schimbat lin, neobservabil din afară, tot cursul 
vieţii pe plan social. Am pornit din vârful 
muntelui şi uşor, uşor, coborând nişă cu nişă, am 
ajuns la poalele lui. Bine înţeles adunând în 
spinare toate dezavantajele faptei. 

Mi-am jurat în sinea mea: aceasta a fost, 
alta nu v-a mai fi. Hm, nici nu a fost nevoie. 
Coborâşul fusese trasat. 

Ori cum, de atunci, nu m-am mai băgat în 
interesele mulţimii, chiar dacă era şi interesul 
meu în joc. M-am ferit cât am putut. De altfel, 
mulţimea este contagioasă şi te auzi vorbind, 
acționând ca ea, cu ea, aproape inconştient. Te 
înglobează, te amestecă, te mestecă, apoi te 
scuipă. Nu, nu, nu. Eu voi avea copii de crescut, 
de pregătit pentru viaţă. Îi vreau liberi de ori ce 
tară. Iubirea pentru ei, va fi prea mare pentru a 
le sacrifica viitorul. Nu merită nimic în lumea 
aceasta să le pun viața în balanţă. 

Luat, cernut, cursul vieţii mele pe toate 

planurile; social, material, familial. sentimental, 
s-a derulat de sus spre jos, de la mare, la mic. 
Am luat-o din înaltul cerului, frumos, fantastic, 
sublim şi am coborât din jos, în mai jos, până am 
coborât pe pământ. Au, mă doare capul şi l-am 
ridicat spre cer. 


Copiii..... îngerii vieţii mele. Ce prietenă din 
trecut ar recunoaşte acum în mine, fosta 

adolescentă, fosta copilă, fosta femeie, până la 
urmă ? Nici una. lubeam mai mult un animal de 
cât un copil. Un cîine, o pisică, avea mai multă 
importanţă în faţa mea. 

Venirea lor pe lume m-a schimbat total. 
Prezenta, nu o mai recunoştea pe cealată. Eu am 
fost aşa ? Minciună. Eu am zis aşa ? Nu a-i auzit 
bine. Răspunsurile acestea le dădeam rapid, uşor 
încruntată, când una dintre prietene, făcea haz 
pe seama mea. 

I-am crescut cu mult drag, cu multă 
atenţie, cu multă prevedere, cu mult calm, cu 
multă severitate. 

Prevederea s-a manifestat în mod excesiv. 
Ştiam, nu era bine. Tot ce este în plus, strică. 
Deriva însă, din prea multă iubire. 

Păreau a fi liberi dar nu erau. Părea că pot 
acţiona după cum vor, dar nu puteau. 

Eram tot timpul cu ochii pe ei, pe expresia 
obrazului, pe gesturile mâinilor pe întreaga lor 
manifestare fizică, psihică şi sentimentală. Le 
îndreptam paşii pe drumuri drepte. Le 
îndreptam gândirea spre fapte bune. Le 
îndreptam sufletul spre iubire pentru Dumnezeu, 
pentru ei şi semenii lor. Le explicam sensul 
fiecărei fapte bune sau mai puţin bune. 

Altuia nu face, ce ţie nu-ţi place, le 
spuneam. Şi nu acţionam arbitrar sau prin forță. 

Evitam negația *Nu*. -Nu face, nu drege -. 

De multe ori, în dorinţa de a-i proteja clipă 
de clipă, îmi spuneam în gând: of, îmi vine să vă 
bag înapoi în burtă. Nebună de legat eram, nu 
alta. 

Perioada cea mai grea, a fost adolescenţa. 
Greu i-am ţinut în frâu. Nici o tabără nu ceda. 
Trecutul, adică eu, cea *depăşită, învechită“, faţă 
în faţă cu prezentul în plină evoluție, adică ei 
“deştepţi, orgolioşi, puternici*, scotea scântei la 
fiecare atingere. Trebuia să am un calm de 
nesimțită pentru a nu pune bătaia în funcţiune. 
Eu am avut acest calm de nesimţită şi mă 
mândresc cu el. 

Cum am reuşit? În momentele furioase, 
ceva mi se punea aşa... ca un nod pe creier. Ceva 
mă oprea brusc din acţiune. Mă încruntam în 
mine şi spuneam: calm, calm Ancuţa, nici tu nu 
a-i fost mai brează l-a vremea ta. Potoleşte-te. 
Apoi..... ca din senin, în clipa următoare se 
derula pe retina ochilor, filmul adolescenţei mele, 
viu, colorat. Se proiecta pe ecranul minţii ireal de 
real. Amplificat şi plin de reproşuri îndrepta 
degetul spre mine. 

Hei, potoleşte-te. Şi tu ai spus vorbe rele, 
injurioase, dureroase chiar. Cheamă-ţi amintirile 
şi nu mai face pe dura. Vorbe aruncate l-a nervi, 
vorbe scăpate de sub controlul bunei cuviinţe, a-l 

iubirii şi a-l respectului de mamă. Azi, ţi-a venit 
rândul. Deci,...opreşte-te. Aminteşte-ţi de ochii 
surprinşi ai mamei tale la auzul lor. Aminteşte-ţi 
de calmul ei. Nu te lăsa pradă nervilor. Ea a ştiut 
să tacă când a trebuit, a ştiut să acţioneze când a 
trebuit. Datorită ei, a felului ei de a fi, nu a-i luato 
pe drumuri rele. Deci ai răbdare, sunt copii tăi. 

Acele momente stopau acţiunea. Erau ploi 
reci căzute brusc peste nervii ce viermuiau în 
sângele supraîncălzit. 

În acele momente înţelegeam 
comportamentul mamei, dur, rece, netranşant. 
Loc de contrazicere cu ea, nu era. Duritatea 
ochilor, a vorbelor, ascundeau iubirea adevărată, 
grija de necontestat ce o purta pentru viitorul 
meu. 

Păcat, atunci, nu o înţelegeam. Vorbele 
necontrolate s-au aruncat, s-au înfipt în 
subconştient. Timpul le-a re plămădit din injurii 
în păcate. 

Iartă-mă mamă. lartă-mă că nu am ştiut ce 
fac. Acum îţi cer iertare. Este târziu, dar 
iartă-mă. 


Am ridicat vocea la tine 
Cu vorbe de ocară te-am hulit 
Şi diavolii din mine 
Obrazul ţi-au pălit 

Am revărsat furia 
Şi neputinţa clipei 
Am renegat şi cerul 
Și rădăcina stirpei. 


Ti-am umilit iubirea 
Și sufletul de mamă 
Tu m-ai privit tăcută 
Ne luându-mă în seamă. 


Acum, când rodul frunţii 
Tâmpla mi-ancărunţit 
Când diamantul sorții 
Vâltoarea-a potolit.... 


Acum regret,...căci fapta 
În timp s-a transformat 
Din vina tinereţii 
În pată, în păcat. 
Regret,...şi-ţi cer iertare 
Dezleagă-mi acest nod 
Dă-mi binecuvântare 
Nu mă lăsa în glod. 


Din clipa în care am născut copii, mama a 
căpătat o nouă aură pentru mine. A fost icoana ce 
mi-a călăuzit paşii vieţii. A fost exemplul viu ce 

mă scotea mereu din iţe încurcate . A netezit 
cărarea vieţii mele şi a copiilor mei. Nimic nu am 
uitat din tot ce am văzut din tot ce mi-a spus, din 
tot ce a făcut. A fost liantul dintre mine şi copii, a 
fost ajutorul în clipe de restrişte, în clipele în care 
îmi părea că nu voi face faţă momentului. 

În concluzie, s-a dus o luptă aprigă între 
copii şi mine. Eram doi l-a doi. Eu, mama şi ei. 

Nu era uşor să ţii doi mânji nărăvaşi, gata 
să plonjeze în apele învolburate ale vieții. Îţi 
trebuia blândețe, calm, capacitate de înţelegere 
şi iubire, iubire cât carul de pe cer. 

Până la urmă am învins. Personalitatea lor 
s-a modelat curat, fără rezidurile anturajului 
negativ. 

Am obținut ceva? Da. Două flori gingaşe, 
două spirite curate. Am obținut o bătrâneţe 
scăldată în iubire, înţelegere, ajutor. Am obţinut 
mulţumirea. Efortul meu a dat roade. 

Acum şi aici pot rememora trăirile bune şi 
rele fără regret. S-au scrijelat pe tăblița vieţii, iar 
prea plinul lor îşi revendică dreptul de a se 
revărsa în aceste rânduri. Nu le cunosc efectul 
asupra altora dar asupra mea, of Doamne, mă 
eliberează, mă destinde. 

Cine mă trădează şi nu ţine pasul cu mine 
acum,... este trupul. S-a c-am uzat. Iar eu, nu-l 
iert. Trag cu dinţii de el. Vreau să profit de 

lumina anilor fără griji, vreau să trăiesc şi pentru 
mine. Acum vreau să trăiesc pentru mine. Oare 
am să pot? Ori cum, nu mă las. ÎI îmbărbătez, îl 
cert, mă auto cert de fapt. 


M-ai trădat 

Şi nici măcar nu-ţi pasă 
Leneş te scurgi spre lutul 
Ce te îmbie acasă. 


Senil şi flasc 
Dezintegrezi idea 
Şi fără pic de luptă 
Eliberezi scânteia. 


Opreşte-te, neghiob bătrân 
Din lina lunecare. 
Adunăte-n cuvinte 

Fi mai bărbat, fi tare. 
Rezoarbe energia 

Din ridurile frunţii 

Cu roua-nţelepciunii 

Sări greutatea punţii. 


Îndreaptă-te, fi falnic 
Nu te lăsa pe vine 

E vremea-ncrâncenării 
Şi-a binelui de sine. 

Leapădă zgura fadă 

Ce ţi-a sbicit destinul 
Îndreaptă-te, fi mândru 
Nu-ţi înlesni declinul. 


Mai ai viaţă-nainte 
Profită, fi cu minte 
E clipa lămuririi 
Şi-avăţului de minte. 


Şi am reuşit. Gându-mi se fălea lunecînd ţanţoş 
prin labirintul izbânzii. Gata, spunea el, cine mai 
este ca mine? Am învins. Sunt sănătoasă, sunt 
puternică, am energie. Acum profitul este al meu. 
Profitul ? Da. 

Hm.,.... când e să fie, este când cu gândul nu 
gândeşti. 

Un pas mi-a trebuit, nu mai mult şi am 
căzut. Da, pur şi simplu am căzut. De la înălțime? 
Nu prea mare. Dar, m-am sfărâmat. Cel puţin 
aşa simțeam. 

Durerea fizică îmi taia respiraţia. Sufletul 
se speriase. Gânduri triste mă năpădeau. Energia 
dispăruse. Eram moale, moale. 

Ochii mijeau a disperare. Of, disperare, 
disperare, vierme nesăbuit, de-ai fi om, te-aş 
prinde şi ţi-aş rupe capul, înţelegi ? 

Ideia timpului venit îşi etala fără 
menajamente tabloul nefiinţei terestre. Lacrima 
regretului tremura îm colţul cochilor. 

În adâncul sufetului mai speram într-o 
minune. Speram la o nouă şansă. Speram ca 
Dumnezeu să-mi prelungească firul timpului 
existent. Speram să-mi permită mai multă 
clarviziune asupra tainelor LUI. Speram la o 
glorificare a timpului rămas. Dar,... 


Plec în curând 
Hramul e spre zenit 
Clepsidra îşi goleşte 
Nisipu-n infinit. 


Tristeţea mă afundă 
Mă-ntreb ce-am fost 
Ce sânt,.... 

Ce-i omul în esenţa 
Trăirii pe pământ. 
Ce-i omul ? Este : 


Lumină şi-ntuneric 
Lumină caldă, vie 
Întuneric dens, greoi 
Dar roditor 

Lăcaş ce germinează 
Lumina-n viitor. 

E mîndrul pom al vieţii 
Rodind necontenit. 
Lumină în lumină 

În viul infinit. 


El e Sisiful lumii 

Pe al Golgotei drum 
E podul ce-ntregeşte 
Vecia cu acum. 


Treci podul spre lumină 
Treci demn pe acest pod. 
E sita-nţelepciunii 

De nu, rămâi în glod. 


Treci podul încercării 
Scrâşnind din dinți, 
Dar treci. 

Şi în lumina vie 

Vei străluci în veci. 


E,.. sfârşitul nu vine atunci când este omul 
în cumpănă, când crede că îşi simte sfârşitul. 
Sfârşitul este predestinat de Dumnezeu. Oamenii 
în micimea lor nu l-au depistat încă. Poţi să ştii 
însă ? Cu omul nu te pui. E curios foc. Ori cum 
eu am trecut hopul. Sunt încă aici. 

Zic, nu dau cu barda, mintea mea nu 
poate concepe existenţa cuvântului * sfârşit*. 
După mine, el nu are ce căuta în vocabular. Am 
terminat o lucrare, am terminat o piesă, am 
terminat orele de program, etc. şi etc. Cu el sunt 
de acord, pentru că el solicită o continuare, o 
întrebare. Am terminat, am terminat, dar ce 
urmează să fac? Cum acţionez ? Am nevoie de un 
plan? Ce aş vrea să realizez? 

Verbul a termina, terminare acceptă 
imediat după el o virgulă, un punct nedefinit sau 
cuvântul de legătură - dar - sinonim cu 
speranță, viitor, existenţă, simbol al mişcării 
infinite. 

Printre altele, acest cuvânt magic, animă 
curiozitatea, elucidează fenomene bizare, 
inexplicabile, misterioase. Acest — dar — creează 
cercetători şi cercetare. 

Păcat însă. Se nasc puţini, foarte puţini 
oameni cu o inteligenţă superioară pe acest glob, 
care prin iluminări, ulterior dovedite practic, 
elimină minuni aparent indescifrabile. 

Oare ei prin curiozitatea, tenacitatea 
crezului lor, ne îndreaptă cumva spre 

Dumnezeire? Ne conduc spre ştiinţa Marelui 
Dumnezeu? Sau Dumnezeu din iubire pentru noi, 
ne ademeneşte azi cu o bomboană, mâine cu o 
bomboană apropriindu-ne în mod voit de 
realitatea Lui? 

Oamenii de ştiinţă însă, încercând să 
dovedească practic naşterea Cosmosului 
Material, cu voci abia şoptite, şovăielnice, emit 
ideea inexistenţei Marelui Dumnezeu. 

Aici, după umila mea părere greşesc. Nici 
un Big Bang nu ar fi existat, nu s-ar fi produs, 
fără impulsul unei energii aplicate din interior 
asupra materiei dense. Acea energie în mod sigur 
era de ordin şi compoziţie subtilă, spirituală, 
inteligentă, divină. Acumulase în memoria ei 
toată zvârcolirea, toate prefacerile materiei brute 
clasificându-le în Legi. Apoi cu o putere de 
expansiune superioară, sparge învelişul acestui 
colos barbar, împrăştiindu-l în milioane de 
bucățele, astfel auto născându-se ca 
DUMNEZEUL Cosmosului Spiritual şi stăpân al 
Cosmosului Material. 

Deci, DUMNEZEU a existat, există şi va 
exista în veci de veci. Noi suntem copii 
Cosmosului Spiritual şi ne ducem viaţa în 
Cosmosul Material, îndeplinind rolul nostru în 
evoluţie. 

Ne-am născut mai târziu şi nu vom reuşi 
nici o dată să recuperăm din nici un punct de 
vedere experienţa ancestrală. Dar, merită şi 
trebuie să desfacem foile din plăcintă, să le 
numărăm, să le analizăm, altfel minuscula 
noastră viaţă, ar fi fără rost. 

În ziua de azi se vorbeşte de marea 
realizarea oamenilor de ştiinţă şi anume, 
transferul fiinţei umane prin dezintegrarea lui şi 
reintegrarea pe altă planetă, ce ar oferi condiţii 
de supraviețuire speciei umane. Frumos din 
partea noastră. Ne-am distrus habitatul şi acum 
umblăm după altul. Ori cum ce-a fost, ce este, nu 
depinde de mine, părerea mea insignifiantă o pot 
spune totuşi. 

Nici un transfer nu v-a exista, dacă nu se va 
porni spre o cercetare a inteligenţei, a informaţiei 
primordiale, a Dumnezeului în esenţă. Şi poate 
omul - omul nu este fructul evoluţiei maimuţă-om 
ci este creaţia Marelui Dumnezeu, necesitată la 
un anumit timp, într-un anumit loc, cu un anumit 
scop. Când timpul omului prezent va fi scurs, 
când o altă determinare a evoluţiei se va ivi, 
Dumnezeul v-a aduna tot şi v-a crea un - alt om — 
apt pentru noul timp. 

Omul nu v-a reveni pe pământ nici o dată 
sub formă de pisică, câine sau ori ce alt animal 
sau plantă. El este creaţia unică a Marelui 

Dumnezeu şi aşa va rămâne. 

Deci credinţa în Marele Dumnezeu 
semnifică —viaţă, evoluţie, iubire curată, sinceră. 
Să-l iubim, pentru că EL este Viitor. EL este 
Veşnic. 

Sunt martoră acum la propagarea prin 
cărţi, prin discursuri a unor idei ce susţin 
înfăptuirea unor dorinţe, prin repetarea lor. Se 
repetă spre exemplu, formula îmbogăţirii materiale 
sau mai ştiu eu ce altă formulă, de 3-5 ori pe zi sau 
chiar mai mult şi.... minune, omul ajunge bogat. 
Pentru aceasta se folosesc de ştiinţă de istorie de 
puterea gândului sau de ori ce altceva. 

La scară foarte mică au ceva dreptate, dar 
numai pentru oamenii dotați sau instruiți. Pentru cei 
mulţi, obişnuiţii sorții, propagă boală. 

Este un sport al minţii care dacă nu se 
practică sub dar Dumnezeiesc sau control 
specializat, doar pe o perioadă scurtă de timp şi 
numai în scop vindicativ, duce mai devreme sau mai 
târziu l-a boli psihice. 

Aceşti scriitori sau vorbitori de la tribune, 
propagă îndobitocirea omului, propagă lipsa de 
acţiune, de mişcare, propagă stoparea gândirii 
evolutive. 

În fapt este un mod de manipulare în 
rândurile oamenilor sinceri, creduli. O altă metodă 
de exterminare. 

Până la urmă, avantajul cui este? Se ştie. Oare 
aceşti scriitori sunt scriitori? Sunt oameni de 
cultură? Sau sunt scriitori politicieni, minți 
machiavelice în slujba răului. 

Remediul este apariția adevăratului scriitor, 
scriitorul care să protejeze omul de rezidiuri, care 
să-l îndrume, să-i insufle puterea de a trăi prin el 
prin acţiunile lui, prin gândirea lui, prin consumul 
de energie în favoarea familiei şi semenilor lui. 

E păcat să distrugi omul. Bun, rău, aşa cum e, 
este creaţie sfântă. 

Ce se va alege de aceşti oameni, pe termen 
scurt sau lung? 

Din punct de vedere psihic, vor deveni legume 
umane. 

Psihicul lor se va atrofia prin nefuncţionare. 
Vor repeta involuntar formulele inserate repetitiv în 
creier. 

Începutul va fi neobservabil, ocult, ca un 
zumzet de albine. Apoi, un şoptit de buze. Iar în 
final, vorbe bine conturate vor ţâşni prin viu grai. Se 
vor trezi vorbind singuri fără putere de autocontrol. 
Atenţie, mare atenţie. Cu psihicul nu te joci. Trebuie 
să fi foarte prevăzător. 

Personalitatea, personalitățile sunt destul de 
rare. Ele nu pot fi contaminate. 

Eu spre exemplu am gândit, am acţionat mai 

întotdeauna în vederea scopului dorit, propus. Se 
închideau uşile, foarte bine, intram pe fereastră. În 
ultimă instanță fortam. Dar dacă nu şi nu, urma 
retragerea. Prevedeam, presimţeam definitivarea 
scopului ca pe un rău în devenire. Îmi spuneam — nu 
merge — probabil mă fereşte Dumnezeu de ceva. 

În final trebuie să acceptăm şi înfrângerile cu 
titlu de realizări, trebuie să punem virgulă şi să 
mergem mai departe în finalizarea altui scop, cu alte 
metode, pe alte căi. De preferinţă curate. 

